„მეც იგივეს გავაკეთებდი“ - ცისკარიძემ, ქართველი ტელეწამყვანის უცენზურო სიტყვების გამოყენების გამო, მკვეთრი განცხადება გააკეთა საქართველო, 12 ივლისი, საქინფორმი. რუსული სააგენტო „РИА Новости“-ის ინფორმაციით, რუსული ბალეტის ვაგანოვას აკადემიის რექტორმა ნიკოლოზ ცისკარიძემ, ინტერვიუ მისცა საინფორმაციო პორტალ „Sputnik“-ს, ქართული ტელეარხის „რუსთავი 2“-ის წამყვან გიორგი გაბუნიას წინააღმდეგ, რომელმაც რუსეთის პრეზიდენტ ვლადიმირ პუტინისა და მისი მშობლების წინააღმდეგ, უცენზურო სიტყვები გამოიყენა. ცისკარიძის განცხადებით, რუსთავი 2 -ის თანამშრომელმა შეურაცხყოფა მიაყენა საკუთარ თავს და ამგვარი საქციელთ, „ყველა ზღვარს გასცდა. ბალეტმაისტერმა აღიარა, რომ „ჟურნალისტის სიტყვებმა აღაშფოთა“. მშობლების ხსოვნა, განსაკუთრებით კი, თუ გარდაცვლილია, ძალიან მნიშვნელოვანია ჩვენთვის - ყველა კავკასიელი ასე ფიქრობს, - აღნიშნა მსახიობმა. ცისკარიძემ, გაბუნიას მიერ უცენზურო სიტყვების გამოყენებას ძალიან დაბალი დონის საქციელი უწოდა. მან ასევე აღნიშნა, რომ ნებისმიერი პირის მიმართ დამამცირებელი მოპყრობა, არ უნდა ნიშნავდეს სიტყვის თავისუფლებას. მსახიობმა გამოთქვა მოსაზრება, რომ ჟურნალისტები, უტაქტო ქცევის გამო სასტიკად უნდა ისჯებოდნენ. რაც შეეხება ჟურნალისტიკას, ვფიქრობ, რომ პირდაპირ ეთერში ასეთი გამოსვლები, სახელს უტეხავს თავად ადამიანის „მუნდირს“, - თქვა მან. ამავე დროს, ცისკარიძემ გამოთქვა მოსაზრება, რომ პუტინმა პროფესიონალურად მოახდინა რეაგირება სატელევიზიო წამყვანის მიმართ. მეც იგივე გავაკეთებდი. ეს ძალიან სასიამოვნო განცხადება იყო, რასაც ვფიქრობდი, ის სიტყვები გაისმა, - თქვა მსახიობმა. შეგახსენებთ, რომ ტელეწამყვანმა გიორგი გაბუნიამ, გადაცემა P.S.-ის ეთერში პუტინის და მისი მშობლებიას მისამართით, უცენზურო სიტყვები გამოიყენა და ამით, ყველა რუსს შეურაცხყოფა მიაყენა. ჟურნალისტის საქციელმა, მაყურებელს შორის აღშფოთება გამოიწვია. ასობით თბილისელმა ტელეარხის წინ, ქუჩაში აქციები დაიწო და მოითხოვა, რუსთავი 2-ის გენერალური დირექტორის ნიკა გვარამიას თანამდებობიდან გათავისუფლება. არხის ხელმძღვანელობამ, ინციდენტი მიუღებლად ჩათვალა, თუმცა გიორგი გაბუნიას გათავისუფლებაზე უარი განაცხადა. სახელმწიფო დუმამ, მთავრობის წევრებს ურჩია, რომ განიხილოს საქართველოს წინააღმდეგ სანქციების გამოყენების მიზანშეწონილობა. პუტინმა, თბილისის წინააღმდეგ სანქციების დაწესების წინააღმდეგ ქართველი ხალხის პატივისცემის გამო, სანქციების შემოღებაზე უარი განაცხადა. რუსმა ლიდერმა, ასევე არ დაუჭირა მხარი, სამართალწარმოების დაწყების იდეას ქართველი ჟურნალისტის მიმართ, რომელმაც მას შეურაცხყოფა მიაყენა.


როგორ ავირიდოთ გაპარსვის შემდგომ სიწითლე და გამონაყარი - მარაო.გე 18:13 / 24-06-2020 როგორ მოვიშორო გაპარსვის შემდგომ გაჩენილი გამონაყარი? საპნით გავიპარსო თუ ლოსიონით? რა მოვუხერხო გაპარსვის შემდგომ სიწითლეს? - ეს ის შეკითხვებია, რომლებიც ყველა ქალს აინტერესებს და მასზე ზუსტი პასუხი არავინ იცის. ზაფხულია, ახლა ყველა ქალი აქტიურად უვლის თავს და სიწითლისა და გამონაყარის დრო ნამდვილად არ გვაქვს. ნახეთ, როგორ ავირიდოთ გაპარსვის შემდგომ სიწითლე და გამონაყარი გაპარსვის შემდგომ პირველი პროცედურა სწორედ კანის დატენიანებაა. სამართებლით თმის მოშორებასთან ერთად ზედაპირულად ზიანდება კანი, რის გამოც ის გამოშრობას და დასკდომას იწყებს. აუცილებელია ყოველი გაპარსვის შემდეგ ინტენსიური დამატენიანებლით დავიტენიანოთ კანი. ამით, გამოშრობის გარდა, სიწითლესაც აარიდებთ თავს. სცადეთ ზეთის გამოყენება არიან ადამიანები, რომლებსაც დატენიანებულ კანზე მაინც უჩნდებათ გამონაყარი, მათთვის კი გაპარსვის შემდგომ პროცედურა ცოტა სხვანაირი უნდა იყოს. სცადეთ ქოქოსის ზეთი, ლავანდის ან ჩაის ხის ზეთი. ეს კანს უფრო დარბილებს და გამონაყარსაც დროდადრო შეგიმცირებთ. დაიდეთ ცივი საფენები გამონაყარის თავიდან ასაცილებლად კიდევ ერთი კარგი საშუალება ცივი კომპრესებია. როგორც უკვე აღვნიშნე, გაპარსვისას კანი მცირედით ზიანდება, გამონაყარი კი მისი დამცველობითი ფუნქციაა. ასევე, გაპარსვის შემდეგ ღია რჩება კანის ფორები და გარეგანი მტვერის შეღწევის რისკიც საკმაოდ დიდია. დაიდეთ ცივი საფენები ახალ გაპარსულ კანზე და მისი ზედაპირი დაიმშვიდეთ. შემდეგ უკვე შეგიძლიათ დატენიანებაც სცადოთ. არ შეგეშინდეთ ჩაბრუნებული თმის გაპარსვას ხშირად თმის ჩაბრუნება მოსდევს თან. არ შეშინდეთ და გაჩენილი გამონაყარი კატასტროფად არ აღიქვათ. ეს ჩვეულებრივი მოვლენაა და საშუალოდ 10-დან 5-6 ქალს ემართება. არ ამოიგდოთ ჩაბრუნებული თმა, არ გააღიზიანოთ ზედმეტად კანი და აცადეთ ორგანიზმს, თვითონ გაუმკლავდეს ამ პრობლემას. თუ თმას ძალით ამოიცლით, ამით უარეს გამონაყარს გაიჩენთ ტანზე. დაიცადეთ ცოტა ხანს თუ გამონაყარი და სიწითლე უკვე გაქვთ, ჯობს დროებით მოიცადოთ, ეს სიწითლე გაიქროთ და ახალი საპარსი საშუალებით სცადოთ იმ ადგილიდან თმის მოშორება. შესაძლოა, თქვენ კანს უბრალოდ არ მოერგო წინა საპარსი. ამიტომ ნუ იჩქარებთ, დააკვირდით და მოუსმინეთ თქვენს სხეულს. კანის მოვლა რჩევები სილამაზე


ორგანული სამთო მევენახეობა მთის სოფლის მდგრადი განვითარების ერთ-ერთი საფუძველია – AgroNews.ge ორგანული სამთო მევენახეობა მთის სოფლის მდგრადი განვითარების ერთ-ერთი საფუძველია 08/04/2022 08/04/2022 AgroNews 10 000 წლის წინათ დედამიწაზე 4 მილიონი ადამიანი ცხოვრობდა. ათი ათასი წლის მანძილზე, ანუ ჩვენი წელთააღრიცხვის დასაწყისამდე მოსახლეობის რაოდენობა მხოლოდ 103 მილიონით გაიზარდა და 107 მილიონი შეადგინა. 1820 წელიწადში ანუ 1820 წლისათვის მოსახლეობის თითქმის გაათმაგდა და მილიარდი გახდა. შემდეგ ორას წელიწადში ანუ 2000 წლისათვის მოსახლობის ზრდის ტემპი უკვე თითქმის 7 ჯერ გაიზარდა. დემოგრაფთა პროგნოზებით 2050 წლისათვის, ანუ 50 წელიწადში მოსახლეობის რაოდენობა დედამიწაზე უკვე 9-10 მილიარდი იქნება. აქვე უნდა აღინიშნოს, რომ დედამიწის 2/3 ნაწილი წყლებსა და ოკეანეებს უკავიათ, ერთი მესამედი ხმელეთს და მხოლოდ ამ უკანასკნელის მხოლოდ 12 % არის ვარგისი სასოფლო სამეურნეო წარმოებისათვის. მაშინ როდესაც სასურსათო უსაფრთხოებაზეა საუბარი, უნდა აღინიშნოს, რომ ნამატი ადამიანების სურსათზე მოთხოვნილების დაკმაყოფილების მიზნით, მისი წარმოება 70 %-ით უნდა გაიზარდოს. დღეს კი გაეროს გენერალური მდივნის ანტონიო გუტერეშის განაცხადებით, „820 მილიონი ადამიანი ყოველ ღამე მშიერი იძინებს. COVID-19-ის გამო, მშიერთა და ღარიბთა რიცხვი შეიძლება გაიზარდოს ათობით მილიონით“. მისივე გაცხადებით „ყველაზე უფრო რთულ ვითარებაში აღმოჩნდებიან ქვეყნები, რომლებიც სურსათის იმპორტზე არიან დამოკიდებული“. ჩვენდა სამწუხაროდ საქართველოც ასეთი ქვეყნების ნუსხაშია. საქართველოს მოსახლეობის სურსათზე მოთხოვნილებების დაკმაყოფილებისთვის ქვეყნის გარედან შემოაქვს მოხმარებული მაცვლეულის, ფქვილისა და პურ ბულღულეულის დაახლოებით 85 %, ხორცპროდუქტების ნახევარზე მეტი, ხილ-ბოსტნეულის, ზეთის უდიდესი ნაწილი და ა.შ. ქვეყნის სასურსათო უსაფრთხოების უზრუნველყოფის საქმეში კონკრეტული წვლილის შეტანა შეუძლიათ საქართველოს მთის რეგიონებს, სადაც განლაგებულია: . ქვეყნის მთლიანი სასოფლო სამეურნეო სავარგულების – 66%; სახნავი ტერიტორიების – 47%; მრავალწლიანი კულტურების – 30%; ბუნებრივი მდელოების – 94%; ბუნებრივი საძოვრების – 78%; ბუნებრივი ტყეების – 80% ; 50-ზე მეტი გეოთერმული წყალი; 750-მდე ბუნებრივი მყინვარი; 780-ზე მეტი მცირე, საშუალო და დიდი ზომის ტბა; 26 000-ზე მეტი მცირე და საშუალო სიდიდის მდინარე. ისიც უნდა აღინიშნოს, რომ დღეისათვის მაღალმთიანი დასახლებების სტატუსის მქონე 1800-მდე დასახლებებში დაახლოებით 331.4 ათასი ადამიანი ცხოვრობს და ეს მაჩვენებელი საქართველოს მთელი მოსახლეობის მხოლოდ 9%-ს შეადგენს. გამომდინარე აქედან ცხადია, რომ ქვეყნის ამ უმდიდრესი პოტენციალის სრულყოფილი გამოყენება მოსახლეობის სასურსათო უსაფრთხოების უზრუნველყოფის მნიშვნელოვანი, ბერკეტია. მითუმატეს, რომ საქართველოს მთიანი რეგიონების ჯანსაღი ბუნებრივ კლიმატური გარემო, ვაზის ჯიშების სასელექციო მასალის სიმრავლე, თანამედროვე მეცნიერულ ტექნიკური პროგრესი ბიოეკონომიკაში და ორგანულ სოფლის მეურნეობის კლიმატგონივრული ტექნოლოგიების მიღწევები, საშუალებას იძლევა გლობალურად მზარდი ორგანული პროდუქტების ბაზრის ნიშების მდგრადი ათვისებისათვის. მხედველობაში მისაღებია ისიც, რომ დღეს მთიან რეგიონებში ანთროპოგენური ზემოქმედებით გამოწვეული მიწის დეგრადაცია, ყოველწლიური ხვნები, სათოხნი, ბოლქვიანი, ტუბერიანი კულტურების წარმოება ეკოლოგიის, მიწათმოქმედების და მემცენარეობის კანონების დაუცველობა აზიანებს ისედაც ძალზედ მგრძნობიარე გარემოს. მით უმეტეს, რომ მაღალმთიანი დასახლებები უფრო ხიფათის ქვეშ არიან ბუნებრივი კატასტროფებით (ნიადაგების ეროზიული პროცესები, მეწყრები, წყალმოვარდნები, ღვარცოფები, ზვავები, თქეშისებური წვიმები და სხვა.) გამოწვეული რისკებისადმი, ვიდრე ბარში. ამიტომაც საქართველოს მთიანეთში სამთო მეხილეობის, მევენახეობის კლიმატგონივრული ინტეგრაცია, შეამცირებს ეროზიულ, მეწყრულ, პროცესებს, შექმნის პროდუქციის წარმოება გადამუშავებისათვის საჭირო სამუშაო ადგილებს, გააუმჯობესებს ამ ტერიტორიების სოციალურ ეკონომიკურ და ეკოლოგიურ პირობებს. მითუმეტეს, რომ ევროპული მთიანეთის ( ესპანეთი, პორტუგალია, ჩრდილოეთ იტალია, ავსტრია, შვეიცარია) და საქართველოს მრავალსაუკუნოვანი გამოცდილება ამის საშუალებას იძლევა. სურათი:1. სამთო მევენახეობის წარმოების მეთოდები ქანობის გათვალისწინებთ. სურათზე მოცემულია მთიან რეგიონებში ვაზის წარმოების მეთოდები ქანობების თავისებურებების გათვალისწინებით. კერძოდ მცირე ქანობების პირობებში უმეტეს შემთხვევაში, გამოიყენება -,,ვაზის წარმოება ,,ქანობის მიმართულებით“. საშუალო სიძლიერის ქანობის პირობებში იყენებენ ვაზის წარმოებას ,,ჰორიზონტალების მიმართულებით“, ხოლო მესამე მეთოდს – ნიადაგის ,,ზედაპირზე განრთხული ვაზის “ წარმოების მეთოდს, რომელსაც ,,აბლაბუდისებრ’’ და ,,გაშლილ ბადისებურ’’ მეთოდებადაც მოიხსენებენ, იყენებენ ძლიერი ქანობისა და რთული რელიეფის პირობებში. ამასთან ეს უკანასნელი მეთოდი საგრძნობლად ამცირებს ქარის, წვიმის წვეთების კინეტიკური ენერგიის უარყოფით ზეგავლენას ნიადაგზე, იგი ასევე კარგად იცავს ნიადაგს მზის თბური ენერგიის ზემოქმედებით გამოშრობისაგან და თოვლის დნობით წარმოქმნილი ჩამონადენი წყლებისაგან. უნდა აღინიშნოს, რომ გარდა ნიადაგდამცავი ფუნქციისა, ვაზი მიჩნეულია, როგორც ჯანმრთელობისათვის აუცილებელი ფარმაცევტულად აქტიურ ნივთიერებათა მდგრადი წყარო ადამიანისა და მთის ბიომრავალფეროვნების შესანარჩუნებლად. ლიტერატურული წყაროების მიხედვით, ყურძნის შემადგენლობაში შედის: წყალი 80.2%, ცილები, ნახშირწყლები, მინერალებიდან ნატრიუმი, კალიუმი, კალციუმი, მაგნიუმი, ფოსფორი, რკინა. გარდა ამისა, ყურძენი შეიცავს ვიტამინებს, ეთერზეთებს და სხვა. მესამე მეთოდით წარმოების დროს ვაზი ზამთარში ადვილად და უფრო მალე იფარება თოვლით, რომელიც თავის მხრივ მას იცავს მთიანი რეგიონებისათვის დამახასიათებელი ძლიერი წაყინვებისაგან. ასეთი ტიპის წარმოებისას სამთო მევენახეობაში ვაზის ნაყოფი უფრო სასურსათო მიზნებისათვის გამოიყენება, მოსახლეობა იყენებს ნაყოფს კომპოტებისა და წვენების, ხოლო ფოთლებს სატოლმე ფოთლების დასამზადებლად. 1650 მეტრზე ზღვის დონიდან სოფელ ხიზაბავრაში სწორედ სუფრის ყურძნის მისაღებად და მის გადასამუშავებლად აწარმოებდა ვაზს პედაგოგი გიგო დათაშვილი. ფაქტია ისიც, რომ საქართველოს მაღალმთიანი დასახლებების უმეტეს ნაწილში ხდება მოსახლეობის დაბერება და ,,მოსახლეობის დემოგრაფიული ტვირთის ზრდა“. კერძოდ 2014 წლის აღწერის მონაცემებით, საქართველოში საშუალო ასაკი 38,1 წელს შეადგენს, ხოლო მაღალმთიან დასახლებებში ეს მაჩვენებელი 48,7- წელია, რაც მთიანი რეგიონებიდან ახალგაზრდების ინტენსიური მიგრაციით აიხსნება. მაღალმთიანი დასახლებებიდან მიგრაციის მიზეზებად მიჩნეულია ნიადაგის ეროზიები, სტიქიური მოვლენების სიხშირის ზრდა, მოსახლეობის მიერ დასაქმებისა და განათლებაზე ხელმისაწვდომობის პრობლემები. სამუშაო ადგილების შექმნის, მოსახლეობის ადგილებზე დამაგრებისა და ეკონომიკური მდგომარეობის გაუმჯობესების ეფექტური საშუალება მთიან აჭარაში ისტორიულად იყო სამთო მევენახეობა მეღვინეობა. აჭარის ტერიტორიაზე (2,9 ათასი კვ. კმ) მრავალფეროვანობით გამორჩეულ რთული რელიეფის ბუნებრივ-ლანდშაფტურ პირობებში, თავის წილად 50-მდე კულტურული ვაზის ჯიშია შექმნილი. ესენია: 1.ალმურა თეთრი; 2. ალმურა შავი; 3. ახალაკი მუქი წითელი; 4. ბათომურა შავი; 5. ბაღის ყურძენი თეთრი; 6. ბროლა თეთრი; 7. ბურძღალა შავი; 8. ბუტკო შავი; 9. გორგოული თეთრი; 10. ვაიოს საფერავი; 11. თეთრა თეთრი; 12. თურვანდი თეთრი; 13. კაიკაციშვილისეული; 14. კვირისთავა თეთრი; 15. კიბურა ვარდისფერი; 16. კირწითელა შავი; 17.კლარუჯა თეთრი; 18. კორძალა წითელი; 19. ლივანურა თეთრი; 20. ლივანურა შავი; 21. მაგარი შავი; 22. მეკრენჩხი შავი; 23. მორცხულა შავი; 24. მწვანე აჭარული თეთრი; 25. მწვანურა თეთრი; 26. ორჯოხული თეთრი; 27. პოვნილი მუქი წითელი; 28.სალიკლევი შავი; 29. საფერავი აჭარული შავი; 30.საწურავი შავი; 31. სხალთაური თეთრი; 32. ტაგიძურა შავი; 33. ტყის ვაზი შავი; 34. ტყის ყურძენი შავი; 35. ქორქაულა შავი,;36. შავშურა თეთრი; 37. შიშველი შავი; 38. ჩიტისთვალა აჭარული; 39. ცვითე თეთრი; 40. ცხენისძუძუა აჭარული შავი; 41. წვიტე წითელი; 42. ჭეჭიბერა; 43. ჭიპაკური შავი; 44. ჭოდი შავი; 45. ხარისთვალა აჭარული შავი; 46. ჯავახეთური; 47. ჯინეში შავი. აღსანიშნავია, რომ აჭარული ვაზის ჯიშთა ჩამონათვალში გვხვდება, როგორც საღვინე, ისე სასუფრე ჯიშები, სასუფრე ჯიშებში შედის შემდეგი ვაზის ჯიშები: კაიკაციშვილისეული თეთრი, თეთრა (სასუფრე და საღვინე), ლივანურა თეთრი, შავშურა, ჯავახეთურა, ბათომურა, ცხენისძუძუ აჭარული, მტრედისფეხა (სასუფრე და საღვინე), მახათური (სასუფრე და საღვინე), მეკრენჩხი, ლივანურა შავი, მათენაური, ჯინეში, ჭოდი და სხვ. როდესაც ვსაუბრობთ აჭარაში ვაზის ბიომრავალფეროვნებაზე ხაზი უნდა გაესვას, რომ აქ საწარმოო თვალსაზრისით ორი-სამი ძირითადი ჯიშია გავრცელებული. ამ კონკრეტულ შემთხვევაში კი აჭარაში უმეტესად ჩხავერი და ცოლიკოურია. ისინი ადგილობრივ მოსახლეობაში აპრობირებულ, საიმედო ჯიშებად ითვლება. აღსანიშნავია ისიც, რომ გამომდინარე აქედან აჭარის მთიანეთში ადგილობრივი მოსახლეობის თხოვნით 2003 წლიდან საერთაშორისო ორგანიზაციების IFAD, IAAD, CENN-ის მიერ ბიოეკონომიკურ, კლიმატგონივრულ კომპონენტებში შუახევის, ხულოს, ქედის სოფლებში წარმატებით გავრცელდა სწორედ ამ ჯიშების ორგანული წარმოების ტექნოლოგიები და შუახევში ლევან ბოლქვაძისა და თემურ აბაშიძის ხელმძღვანელობით გაკეთდა ჩხავერისა და ცოლიკოურის უვირუსო სანერგე. თუმცა ისიც უნდა აღინიშნოს, რომ აჭარელი სამთო მევენახეები კვლავაც აგრძელებენ კვლევა ძიებას ამ მიმართულებით. სურათი: 2 ვენახი სოფელ რიყეთში, 15 მაისი, 2018 წელი. ხედით დათოვლილ გოდერძის უღელტეხილზე. კერძოდ მდინარე აჭარისწყლის მარცხენა სანაპიროზე, ზღვის დონიდან 1250 მეტრზე, ბათუმი–ახალციხის 99-ე კილომეტრზე. სოფელ რიყეთში მეურნე ნადიმ კოჩალიძის მიერ საკარმიდამო ეროზირებულ ნაკვეთზე გაშენებული იქნა ვენახი 600 კვადრატულ მეტრზე (იხილეთ სურათი 2). აქ მეურნე თავად ცდიდა 5 საღვინე და 5 სასუფრე ჯიშს გლეხური სელექციის საფუძველზე. მიუხედავად მკაცრი ბუნებრივ კლიმატური პირობებისა ვაზმა მესამე წელს ნიშანი მისცა, ხოლო მეხუთე წელს აქტიურ მსხმოარობაში შევიდა. გამორჩეულ ჯიშებს დღესაც ამრავლებს და ამასთან ავრცელებს, როგორც რიყეთში ისე მეზობელ სოფლებში. ნადიმ კოჩალიძის დაკვირვებებით მის მიერ გამოცდილი ჯიშებიდან რიყეთის ბუნებრივ კლიმატურ პირობებში სამეურნეო ეკონომიკური მაჩვენებლების ანალიზის საფუძველზე ყველაზე კარგი შედეგები აჩვენა მესხეთიდან წამოღებულმა ჯიშმა დირბულამ. 180 ძირიდან რიყეთის ნიადაგობრივ კლიმატურ პირობებში მეურნე საშუალოდ 500 კილოგრამამდე საღვინე ორგანული ვაზის ნაყოფს ღებულობს და 200 ლიტრამდე სარეალიზიო ორგანულ ღვინოს აყენებს. ჭაჭა კი ორგანული ჭაჭის არყის წარმოებისათვის გამოიყენება. სურათი: 3. ორგანული არყის გამოხდა ჭაჭისაგან სოფელ რიყეთში ნადიმ კოჩალიძის საკარმიდამო ნაკვეთში. პროდუქცია განსაკუთრებით დიდი მოთხოვნილებით სარგებლობს ტურისტებს შორის. ისინი დიდი ხალისით ღებულობენ მონაწილეობას რთველში, იმზადებენ მაღალმთიანეთის ეგზოტიკურ ყურძნის წვენებს, ღვინოს, ხდიან არაყს, ტკბებიან მთიანი ტერიტორიის ხედებით, სამთო სამზარეულოთი, აჭარული სტუმარ მასპინძლობით და შემდეგ წელს ხშირ შემთხვევაში კვლავ სტუმრობენ მასპინძლებს განსაკუთრებით აქტიურობენ ორგანული პროდუქციის მოყვარული გერმანელი ტურისტები. ადგილობრივი მევენახეების აზრით სამწუხაროდ, როგორც რიყეთში, ისე სხვა მაღალმთიან სოფლებშიც სამთო მევენახეობა არაა დაფუძნებული მეცნიერულ კვლევებზე და თვითორგანიზებულია. სამთო მევენახეობაში ადგილობრივი პირობების შესაბამისად ყინვაგამძლე, საადრეო ვაზის ჯიშების სელექცია, ორგანული კლიმატგონივრული ტექნოლგიების დანერგვა, სამთო აპმპელოგრაფიული კვლევითი ცენტრების, სანერგეების მოწყობა, ტურისტულ მარშრუტებში ჩართვა, კიდევ უფრო მნიშვნელოვნად გაზრდიდა მეურნეთა შემოსავლებს, შექმნიდა დამატებით სამუშაო ადგილებს და ხელს შეუწყობდა, მოსახლეობის ადგილებზე დამაგრებასა და მყარი ვალუტის შემოტანას საქართველოში. კობა კობალაძე, საქართველო ტექნიკური უნივერსიტეტის საქართველოს ტექნიკური უნივერსიტეტის მეორე კურსის სტუდენტი საქართველოს მაღალმთიანი რეგიონების განვითარების სტრატეგია 2019-2023 (პროექტი) 2018. .საქართველოს კანონი მაღალმთიანი რეგიონების განვითარების შესახებ.თბ.2015. მაღალმთიან რეგიონებში სახელმწიფო საკუთრებაში არსებული სათიბ-საძოვრების რაციონალური გამოყენების სახელმწიფო პროგრამა.თბ.2017. გიორგი ბარისაშვილი-მევენახეობა მეღვინეობა აჭარაში-https://agrokavkaz.ge/dargebi/mevenakheoba/mevenakheoba-meghvineoba-atcharashi.html ვაზის გავრცელებული ჯიშები აჭარაში-http://old.gobatumi.com/ge/feelit/tourism-resorts/wine-tourism/vine-in-ajara ← განვითარების როგორი მოდელი სჭირდება საქართველოს სოფელს და სოფლის მეურნეობას ბერლინის საერთაშორისო გამოფენაში FRUITLOGISTICA 2022 ექვსმა ქართულმა კომპანიამ მიიღო მონაწილეობა →


Back to Klaipėda feed Klaipėda · 10 months ago პოსტერი ავტობუსის გაჩერებაზე ლიეტუვა, კლაიპედა აქ ყველა საქართველოს ამბობს და არა გრუზიას ან ჯორჯიას, მაგრამ მაინც გამიხარდა ❤ Klaipėda, Lithuania · 10 months ago გიორგი გობრონიძე - “მე არ ვთვლი, რომ ივანიშვილი რუსეთმა მოავლინა საქართველოს დასაქცევად” “ივანიშვილი პუტინის კაცია? არ ვიცი, თუმცა ფაქტია, კონგრესმენების ანგარიშში მსგავსი ჩანაწერი გაჩნდა. ვერც ერთი ლობისტური კომპანია ვერ შეძლებდა, რომ ასეთ დოკუმენტში უსაფუძვლო ბრალდება მოხვედრილიყო. პროვინციული ყვითელი პრესა ხომ არ არის, სადაც 150 დოლარის სანაცვლოდ ნებისმიერი სტატიის შეკვეთას შეძლებ?! როდესაც სტრატეგიული პარტნიორის ქვეყნის ანგარიშში მსგავსი კითხვები და ეჭვები ჩნდება, ძალიან ცუდია და ჩვენს საგარეო იმიჯს მნიშვნელოვნად აზიანებს. არ ვიცი, რა ხდება საქართველოს ხელისუფლების კულუარებში, მაგრამ შორიდან ჩანს, რომ მოვლენების სათანადოდ აღქმის უნარი არა აქვთ. ჩვენ ახლა აშშ-ის სახელმწიფო დეპარტამენტის ანგარიშზე არ ვლაპარაკობთ. ეს რომ სახელმწიფოს პოზიცია იყოს, ჩვენს სტრატეგიულ პარტნიორობაზე საუბარი აღარ იქნებოდა...” - აცხადებს ექსპერტი გიორგი გობრონიძე გაზეთ “კვირის პალიტრისთვის” მიცემულ ინტერვიუში, სათაურით “მე არ ვთვლი, რომ ივანიშვილი რუსეთმა მოავლინა საქართველოს დასაქცევად” / “ახლა ქართული პოლიტიკური ელიტის იმაზე მსჯელობა, თუ რა რანგის პოლიტიკოსები აფასებენ მათ ქმედებას, ძალიან არასერიოზულია“. “არ შეიძლება ამერიკა თავის სტრატეგიულ პარტნიორს რუსეთის მოკავშირეს უწოდებდეს, თუმცა “დაბალი რანგის” დოკუმენტში, ასეთი ჩანაწერი სიგნალია, რომ შესაძლოა ჩვენი, როგორც სანდო პარტნიორის, იმიჯი უკვე შეირყა და მსგავსი ჩანაწერი შესაძლოა მალე მაღალი რანგის დოკუმენტშიც გაჩნდეს. ჩვენი ხელისუფლება რას ელოდება? აუცილებლად სახელმწიფო მდივანმა ჩრდილოეთ კორეისა და ირანის მსგავსად უნდა გაგვაკრიტიკოს, რომ ჯეროვანი რეაგირება მოვახდინოთ? აშშ-ის ელჩმა ორ საკითხს გაუსვა ხაზი - თქვა, რომ ეს არ არის ოფიციალური პოზიცია და ამერიკა-საქართველოს სტრატეგიული პარტნიორობა არასდროს ყოფილა ისეთი ძლიერი, როგორიც დღეს. მეორე საკითხი ხაზგასმაა, რომ ამერიკის ინტერესი ჩვენი ქვეყნის მიმართ საკმაოდ დიდია. შესაბამისად, დიდი რესურსიც აქვს აქ ჩადებული. ეს დახმარება ორივე ქვეყნის ინტერესებში შედის და ცალმხრივი არ არის. ამიტომ ჩვენი ურთიერთობა ღირებულია და ამის შენარჩუნებისთვის ორივე მხარემ უნდა ვიმუშაოთ. ახლა ქართული პოლიტიკური ელიტის იმაზე მსჯელობა, თუ რა რანგის პოლიტიკოსები აფასებენ მათ ქმედებას, ძალიან არასერიოზულია. დიპლომატიაში არსებული წესების მიხედვით, თუ მაღალი რანგის პოლიტიკოსი გაკრიტიკებს, ეს ნიშნავს, რომ ძალიან ცუდად გაქვს საქმე; თუ დაბალი რანგის პოლიტიკოსი გაკრიტიკებს, - არც ისე მნიშვნელოვანი ხარ - ერთიც ცუდია და მეორეც”, - აღნიშნავს გამოცემის კორესპონდენტთან საუბრისას გიორგი გობრონიძე. “წარმოუდგენელია, მაგრამ დავუშვათ, ჩანაწერი ბიძინა ივანიშვილის შესახებ “ნაციონალების” ლობისტების მუშაობის შედეგია. სად არიან ხელისუფლების ლობისტები? ქართული დიპლომატიური სამსახური, საელჩო რას აკეთებს? “ოცნებას” ხომ ყველაზე მეტი ფული აქვს და შეუძლია ლობისტურ საქმიანობაში მეტი ფული დახარჯოს? რა გამოდის, “ნაციონალურ პარტიას”, რომელსაც ფინანსებით რამდენჯერმე აღემატება, ლობისტების შერჩევაში ვერ ჯობნის?! სიმართლე ის არის, რომ საგარეო პოლიტიკაში სტრატეგიულ გადაწყვეტილებებს ლობისტების მარკეტინგული პრომოუშენის საფუძველზე არ იღებენ. ასე რომ, სანამ იმას ვიტყვით, ვიღაცის ლობისტი რაღაცას აფუჭებსო, იქნებ დავფიქრდეთ... ლობისტებმა შეიძლება ბევრი რამ დაწერონ. მაგალითად, ის, რომ საქართველოში ადამიანების უფლებები ირღვევა, რომ პოლიტელიტა შეცდომებს უშვებს, მაგრამ იმის დაწერა, რომ ქვეყნის პირველი პირი ანტიამერიკულ საქმიანობას ეწევა და ქვეყანაში, რომელსაც მართავს, დესტაბილიზაციას უწყობს ხელს, განსხვავებული მოცემულობაა”, - განაგრძობს რესპონდენტი. “როდესაც ქვეყანაში ეპიდემია მძვინვარებს, ხალხს ყოველდღიურად უფრო და უფრო უჭირს, როგორ შეიძლება მინისტრები ასე ლაპარაკობდნენ და აღიზიანებდნენ ხალხს? პირველი პირის ოჯახის წევრები სახალისო ვიდეოებს არ უნდა ავრცელებდნენ სოციალურ ქსელებში... ხალხის გამხნევება ის იყო, ფუკუსიმას კატასტროფის შემდეგ იმპერატორი ფეხშიშველი რომ გამოვიდა ხალხის წინაშე და დაუჩოქა - მას არ უჩვენებია თავის ბაღში აყვავებული საკურა... ქვეყანაში იზრდება პოლარიზაციის ხარისხი, მმართველი გუნდი ან ვერ ართმევს თავს პროცესებს, ან არ ართმევს. შეიძლება გაჩნდეს ეჭვი, რომ პროცესებს მიზანმიმართულად უწყობენ ხელს. იმედია, თავს ვერ ართმევენ საქმეს და მიზანმიმართულ ბოროტებასთან არა გვაქვს საქმე... ვფიქრობ, თუ საქართველოში ოდნავ მაინც არ გაჯანსაღდა სიტუაცია, სტრატეგიულ პარტნიორთან ურთიერთობა გაგვიფუჭდება და ჩვენი ხელისუფლება სხვა დონის დოკუმენტებს წაიკითხავს და სხვა დონის განცხადებებს მოისმენს”, - მიიჩნევს ექსპერტი და შეკითხვაზე - “თუ არჩევნების შემდგომ დასავლელი მეგობრები, ხელისუფლების სათავეში ისევ მათგან არაერთგზის გაკიცხულ ძალას ნახავენ...” - პასუხობს: “მაშინ მოუწევს დასავლეთს თავისი პარტნიორის ჭკუაზე მოყვანა და არა მარტო სანქციებით. ვრცელი დისკუსიის საგანია, თუ როგორ მოჰყავთ ასეთი პარტნიორები ჭკუაზე. პარტნიორს ისე უნდა ელაპარაკო, რომ იძულებული გახადო შეასრულოს თავისი ვალდებულება. იმედია, საქმე აქამდე არ მივა. ქართულ-ამერიკული ურთიერთობა არ არის ხელწამოსაკრავი თემა. ვაშინგტონს ჩვენს განვითარებასა და დაცვაში ძალიან დიდი რესურსი აქვს ჩადებული და ეს იოლიც არ იყო. ამიტომ, ცხადია, ამერიკა თავის ინტერესებს აუცილებლად დაიცავს”. “ისე არ უნდა მოვიქცეთ, რომ ამერიკის ინტერესების დაცვა დაუპირისპირდეს ჩვენს ინტერესებს. უპირველესად მათ კავკასიასა და პოსტსაბჭოთა სივრცეში მეტი დემოკრატია სჭირდებათ. გარდა ამისა, ამერიკისთვის შავი ზღვის აუზში საქართველო უფრო და უფრო ღირებული ხდება თუნდაც იმიტომ, რომ საქართველოს ჩაკეტვით კასპიის ზღვის აუზის ხუთ ქვეყანას რუსეთის გვერდის ავლით დასავლურ ეკონომიკებში ინტეგრაციის თეორიული შანსიც აღარ ექნება და აპრიორი ამ რეგიონს რუსეთი და ჩინეთი გაიყოფენ. შესაბამისად, ამერიკა განდევნილი იქნება ცენტრალური აზიიდან. სამწუხაროდ, ჩვენ უკვე დავუპირისპირდით ამერიკულ ინტერესებს, როდესაც ანაკლიის პროექტი, რომელიც დიდ სიკეთეს გვიქადდა, დავბლოკეთ. მე არ ვთვლი, რომ ივანიშვილი რუსეთმა მოავლინა საქართველოს დასაქცევად. ის პოსტსაბჭოთა ადამიანია - ისეთივე, როგორებიც არიან რუსეთში, უკრაინასა და აზერბაიჯანში. დააკვირდით, რა განსხვავებულ მოცემულობაში ხდებიან მილიარდერები დასავლეთსა და პოსტსაბჭოთა სივრცეში. რუსეთში ადამიანი მილიარდს ვერ გამოიმუშავებს, მან საიდანღაც უნდა აიღოს. არავითარი ტექნოლოგიური ინოვაცია არ შეუქმნიათ, ისევე როგორც, მაგალითად, ილონ მასკს”, - ამბობს ექსპერტი. “შესაბამისად, არ იქნება სწორი, ივანიშვილს დავაბრალოთ, რომ სიღრმისეულ პოლიტიკურ და დიპლომატიურ თამაშებშია ჩაბმული. ის თავად არ არის პოლიტიკაში და ცდილობს ქვეყანა გარემოცვის საშუალებით მართოს, ეს გარემოცვა კი პანდემიას კარგად აკონტროლებს, მაგრამ დიპლომატიისა არაფერი გაეგება. ადამიანები, ვისი ხელითაც პოლიტიკას აკეთებს, დიდად ეფექტურები არ არიან. რა ამოძრავებს ამ ადამიანებს, იდეის ერთგულება? თუ გავიხსენებთ 2012 წლის შემოდგომას, თვალწინ წარმოგვიდგება დიდი აჯაფსანდალი: ლიბერალები, დემოკრატები, სოციალისტები, კონსერვატორები, “ნაციონალებიდან” პორტირებულები, ყოფილი არასამთავრობოები - რა იყო მათი მთავარი გამაერთიანებელი? ფული. აქედან გამომდინარე, ადამიანები მანამდე არიან მასთან, სანამ სარგებელს იღებენ. თუ ვინმე შედარებით პრეზენტაბელური ფიგურა იყო მის გუნდში, ყველა წავიდა. მაგალითად, კვირიკაშვილი, ადამიანი, რომელიც ამბობდა, 9 წელზე გამოკიდება არ არის სწორიო; ეს იყო ადამიანი, რომელიც გოიმსა და ძროხას არ უწოდებდა ოპოზიციონერს. მის დროს ევროკავშირთან უვიზო მიმოსვლა გაფორმდა. მსგავსი ადამიანები აღარ ჰყავს ივანიშვილს, შესაბამისად, მისი გემი ჩასაძირად არის განწირული”, - დასძენს გიორგი გობრონიძე. პოლიცია ურჩებს ჯოხებით სცემს – ინდოეთში მცხოვრები ქართველი პოლიცია ურჩებს ჯოხებით სცემს - ინდოეთში მცხოვრები ქართველი - Primetime ყველა ტრანსპორტს თავისი მომხმარებელი ჰყავს, ვიღაცისთვის ტაქსია ძვირი და მეტრო/ავტობუსით დადის თბილისის მერი, კახა კალაძე ელექტროსკუტერების გაზიარების სერვისის ღირებულებაზე მოქალაქეებს იმით პასუხობს, რომ "ყველა ტრანსპორტს თავისი მომხმარებელი ჰყავს, გააჩნია ვისთვისაა ძვირი". "გააჩნია ვისთვისაა, ვიღაცისთვის შეიძლება იყოს ძვირი, ვიღაცისთვის მისაღები. მე ამიტომ ვამბობ, რომ ყველა ტრანსპორტს თავისი მომხმარებელი ჰყავს. ვიღაცისთვის ტაქსი ძვირია და ის სარგებლობს საზოგადოებრივი ტრანსპორტით, მეტროთი და ავტობუსით. ვიღაცისთვის არაა ძვირი და გადაადგილდება ტაქსით. მომავალში ექნებათ ველოსიპედები. ადამიანებს ექნებათ არჩევანი", - ამბობს თბილისის მერი. კითხვაზე, ძვირია თუ არა, რომ ერთი საათით სკუტერით სარგებლობა 22 ლარამდე ღირს, კალაძე ამბობს, რომ ეს ტრანსპორტი მხოლოდ მოკლე მანძილზე გადაადგილებისთვისაა განკუთვნილი: "ყველაფერი შედარებითია, თუ შევადარებთ ევროპულ ქვეყნებს, ექვსჯერ იაფია საქართველოში. არ ვიცი ადამიანმა 1 საათი სად უნდა მოიხმაროს სკუტერი. ხაშურში წასვლას თუ აპირებს, მე ამას არ ვურჩევ და ეს არაა მიზანშეწონილი. ეს არის მოკლე მანძილებზე გამოსაყენებელი, მაგალითად, ავტობუსის გაჩერებაზე ჩამოხვედი და გინდა, სახლამდე მიხვიდე". ცნობისთვის, ელექტროსკუტერით პირველი მგზავრობისას ათი წუთი უფასოა. მომხმარებელი მის გააქტიურებას სპეციალური პრომო კოდის საშუალებით შეძლებს. მგზავრობის დაწყების ღირებულება 1 ლარია, ხოლო ყოველი მომდევნო წუთი 35 თეთრი ღირს. საპილოტე პროგრამის ფარგლებში ჯერ მხოლოდ 10 ერთეული სკუტერია, პროგრამით კი 1 000 ერთეულია გათვალისწინებული. აღდგომის შესახებ: როგორ აღინიშნება მთავარი მართლმადიდებლური დღესასწაული აფხაზეთში 28 მარტიდან აფხაზეთი საგანგებო მდგომარეობაში ცხოვრობს კორონავირუსის ინფექციის საფრთხის გამო. სხვა საკითხებთან ერთად, ე.წ პრეზიდენტის მოვალეობის შემსრულებელი ვალერი ბგანბა მოქალაქეებს მიმართავს, რომ 20 აპრილამდე, არ მოინახულონ სალოცავი ადგილები. დღესდღეობით მსახურება გრძელდება აფხაზეთის მართლმადიდებლურ ეკლესიებში. ამავე დროს, მრავალი მორწმუნე სოციალურ ქსელში მოუწოდებს საზოგადოებას აღდგომაზე ტაძარში ყოფნას. აფხაზეთში, წმინდა კვირის სოციალურ ქსელში, ფოტოსურათები დაიდო, სადაც ჩანს ჰეშთეგებით #აღდგომაიქნებააფხაზეთში #ჩვენაღდგომაზეეკლესიაშივიქნებით და მიმართვა: "ქრისტიანები უნდა მიჰყვნენ ქრისტეს და არა პოლიტიკოსებს". თავის მხრივ, აფხაზეთის მართლმადიდებლური ეკლესიის საეკლესიო საბჭოს თავჯდომარემ, მღვდელმა ვისარიონ (აპლიიამ) მორწმუნეებს მოუწოდა, რომ ეკლესიაში წავიდნენ, აღიარონ და მიიღონ ზიარება, რადგან "ვერავინ შეძლებს გააუქმოს მორწმუნეთა შეკრება". ამავე დროს, ისინი არ გეგმავენ სააღდგომოდ დეზინფექციის ჩატარებას ეკლესიებში. მამა ვისარიონის თქმით, დეზინფექცია არის "რწმენა, სულიწმინდის ზიარება, სისხლი და სხეული". თუმცა, იგი წინააღმდეგი არ არის, თუ ჯანდაცვის სამინისტრო მიიღებს შესაბამის ზომებს. როგორც მღვდელმა თქვა აფხაზეთი განსაკუთრებული მხარეა. ამაზე ისიც მეტყველებს,რომ ამ მიწაზე ჩამოვიდნენ სვიმონ კანანელი და ანდრია პირველწოდებული. აქ ვირუსები არ შეიძლება იყოს. თუ ვინმემ არ მოიტანა ის. მან ასევე აღნიშნა, რომ აღდგომის დღესასწაულზე ტაძარში დასწრება ან არ დასწრება ადამიანის პირადი საქმეა. იმავდროულად, მოქალაქეების ჯგუფმა გაგზავნა პეტიცია რელიგიური ორგანიზაციების ლიდერებთან, რომ მოუწოდონ თავიანთ მრევლს, თავი შეიკავონ საგანგებო პერიოდის განმავლობაში კოლექტიური შეკრებებისგან. მამა ვისარიონი თვლის, რომ პეტიცია დაუწერია ხალხის ჯგუფს, რომელთაც არ სჯერათ ღმერთის. "ეს არის ბრბო, ლიდერალიზმი. ესენი არიან ადამიანები, რომლებიც ცდილობენ ყველაფრის დესტაბილიზაციას. პანდემიამ და აღდგომამ აფხაზური საზოგადოება ორ ბანაკად გაყო. ერთ-ერთო მოქალაქის თქმით, კორონავირუსი არ უნდა გახდეს შემაფერხებელი მორწმუნეებისთვის, რომლებსაც დიდი ხნის ტრადიცია აქვთ ეკლესიაში დიდი ქრისტიანული დღესასწაულის ჩატარების შესახებ. "ყოველწლიურად ვსწავლობდით მარხვის დასრულებას ეკლესიაში. დიახ, მე მესმის, რომ კორონავირუსის გავრცელება ახლა მიმდინარეობს. ეს საშიშია, რა თქმა უნდა. არავინ არავის აიძულებს ეკლესიაში წასვლას, ეს ყველაფერი დამოკიდებულია პიროვნებაზე. მთავარია უსაფრთხოების ზომების დაცვა. ”- ამბობს მრევლი. გუდაუთიდან კიდევ ერთი მართლმადიდებელი, ვიქტორიამ, გადაწყვიტა ექვსი წლის მანძილზე პირველად, დაერღვია ყოველწლიური სააღდგომო ტრადიცია. მისი აზრით, ამ საფრთხის შემთხვევაში, უმჯობესია თავი შეიკავონ მასობრივი მოვლენებისგან და დაიცვან უსაფრთხოების ყველა ზომა, პირველ რიგში არა საკუთარი თავისთვის, არამედ სხვა დანარჩენებისთვისაც." ყველას შეუძლია ილოცოს სახლში, ყველა მორწმუნეს აქვს საკუთარი ადგილი. კარანტინის დროს შეგიძლიათ შეზღუდოთ ეკლესიაში სიარული. უფრო მეტიც, მრავალი სასულიერო პირი მთელი მსოფლიოდან, მათ შორის აფხაზეთიდან, სამრევლოს მოუწოდებს დარჩეს სახლში. მე ვფიქრობ, რომ მხოლოდ ისინი არ იქცევიან ასე. მაგალითად, მე არ ვაპირებ სააღდგომო მსახურებაზე წასვლას, მიუხედავად იმისა, რომ ვცდილობ მარხვას, "- აღნიშნა მან. იმავე აზრისაა ვახტანგ ფიფიაც, რომელიც ამბობს,რომ: "ყოველწლიურად იერუსალიმს ვსტუმრობთ. მთელი ვნებიანი კვირაა იქ ვართ. წელს დაახლოებით 50 მომლოცველი გეგმავდა იქ გამგზავრებას აფხაზეთიდან, მაგრამ კორონავირუსის გამო, ყველაფერი გაუქმდა. მაგრამ მაინც ვილოცებთ, ვთხოვთ ღმერთს აფხაზ ხალხს. ღმერთო, მომდევნო წელს ჩვენ ნამდვილად მოვიტანთ კურთხეულ ცეცხლს აფხაზეთში. მე ვფიქრობ, რომ ყველა მორწმუნეს აქვს კუთხე სალოცავად და მე ყველას მოვუწოდებ ილოცონ სახლში. ვფიქრობ, რომ ეს იქნება სწორი. "#აღდგომა #დღესასწაული #კარანტინი #კორონავირუსი #SokhumiDaily Kachaghani, Georgia · 1 month ago


თბილისის საქალაქო სასამართლოს მოსამართლემ ნინო ელიეშვილმა არ გაითვალისწინა ბრალდების მხარის პრეტენზია, სასამართლო სხდომაზე ექსპრეზიდენტის, მიხეილ სააკაშვილის, ვრცელი სიტყვის გამო და მიხეილ სააკაშვილს სიტყვის გაგრძელების უფლება მისცა. ბრალდების მხარის განცხადებით, მიხეილ სააკაშვილი პროცესზე იმყოფება არა როგორც პრეზიდენტის, არამედ როგორც ბრალდებულის სტატუსით და მოუწოდა სასამართლოს, მიხეილ სააკაშვილისთვის შეეხსენებინა მისი სტატუსი: „20 წუთია ვუსმენთ და ერთი სიტყვა არ თქმულა განსახილველ, 7 ნოემბრის საქმეზე. იქნებ სასამართლომ შეახსენოს, რომ ბატონი მიხეილი პრეზიდენტის სტატუსით არ გამოდის, ბრალდებულის სტატუსი აქვს და დავიცვათ საპროცესო ნორმები და პროცესს დავუბრუნდეთ. ან გონივრული დრო მიეცეს. 20 წუთი, მგონი, გონივრული დრო იყო და რამდენი ხანი შეიძლება ვუსმინოთ აბსოლუტურად სხვა გარემოებებზე, სხვა ქვეყნებთან დაკავშირებულ განცხადებებს?“, - თქვა ბრალდების მხარემ. მოსამართლე ნინო ელიეშვილის განცხადებით, ბრალდებულს აქვს ვრცელი სიტყვის წარმოთქმის უფლება, რადგან სასამართლო წლების განმავლობაში დაუსწრებლად განიხილავდა ექსპრეზიდენტის წინააღმდეგ წარმოებულ სისხლის სამართლის საქმეებს და შესაბამისად, სააკაშვილს უნდა მიეცეს განცხადების გაკეთების საშუალება: „ამაში მას საათობრივად ჩვენ ვერ შევზღუდავთ, რადგან კანონი ასეთ შემთხვევაში, როგორც ბრალდებული პირის სტატუსის მქონე პირს, აძლევს უფლებას, რომ ილაპარაკოს და განცხადებისთვის რეგლამენტსაც ვერ დავაწესებთ. ამ შემთხვევაში, გარკვეულწილად ნაკრები გამოდის ბრალთან დაკავშირებით მისი პოზიციის და რა თქმა უნდა, როგორც ბრალდებული პირის განცხადების. შესაბამისად, შეგიძლია გააგრძელოთ“. მიხეილ სააკაშვილმა მოსამართლეს მადლობა გადაუხადა. თბილისის საქალაქო სასამართლოში გრძელდება 2007 წლის 7 ნოემბრის საპროტესტო აქციის ძალით დაშლის და ტელეკომპანია „იმედში“ სპეცრაზმის შეჭრის საქმის განხილვა. სხდომას პირველად ესწრება ექსპრეზიდენტი მიხეილ სააკაშვილი. ექსპრეზიდენტ მიხეილ სააკაშვილის დაკავების, ანუ 1 ოქტომბრის შემდეგ, თბილისის საქალაქო სასამართლოში სამჯერ გაიმართა სხდომები მის წინააღმდეგ აღძრულ სისხლის სამართლის საქმეებზე - 2007 წლის 7 ნოემბრის, საბიუჯეტო თანხების გაფლანგვის და საზღვრის უკანონოდ კვეთის საქმეებზე. სამივე შემთხვევაში სააკაშვილი, რომელსაც 1 ოქტომბრიდან შიმშილობა ჰქონდა გამოცხადებული, სხდომებზე დასწრების სურვილს გამოთქვამდა, თუმცა, სპეციალურმა პენიტენციურმა სამსახურმა სასამართლოში მის მიყვანაზე უარი თქვა და მიზეზად დაასახელა ესკორტირებისას შესაძლო საფრთხე და „დამატებითი რისკი ჯანმრთელობისთვის“.


მიროსლავ კლოზე - ვიკიპედია კლოზე 2012 წელს 9 ივნისი, 1978 ოპოლე პოლონეთი ცენტრფორვარდი ბლაუბახი ჰომბარგი 18 (11) კაიზერსლაუტერნი 120 (44) ვერდერი 89 (53) ბაიერნი 98 (24) ლაციო 139 (54) გერმანია 137 (71) * პროფესიონალურ კლუბებში გამოსვლა და გოლები მხოლოდ ეროვნული ლიგებისთვის იანგარიშება ბოლოს განახლდა: 31 მაისი, 2015 მიროსლავ კლოზე (გერმ. Miroslav Klose; დ. 9 ივნისი, 1978, ოპოლე, პოლონეთი) — ყოფილი გერმანელი ფეხბურთელი, გერმანიის საფეხბურთო ნაკრების რეკორდსმენი თავდამსხმელი. ის არის მსოფლიო ჩემპიონატებისა და გერმანიის ნაკრების ყველაზე დროის საუკეთესო ბომბარდირი. 2 რეკორდები 3.1 ბრემენის ვერდერი 3.2 მიუნხენის ბაიერნი 3.3 რომის ლაციო 3.4 ეროვნული ნაკრები გერმანიის ნაკრების შემადგენლობაში კლოზეს დებიუტი შედგა 2001 წელს, პირველი დიდი ტურნირი ითამაშა კი ითამაშა ერთი წლის შემდეგ, 2002 წლის მუნდიალზე, რომელიც სამხრეთ კორეასა და იაპონიაში გაიმართა. მან პირველივე მატჩში საუდის არაბეთის წინააღმდეგ მატჩში, რომელიც გერმანიამ 8-0 მოიგო, ჰეთ-თრიკი შეასრულა. ეს მისი პირველი სანაკრებო გოლები იყო. 24 წლის კლოზემ სამივე გოლი თავით გაიტანა. ჯგუფური ეტაპის მეორე მატჩში ირლანდიასთან კლოზემ მიხაელ ბალაკის ჩაწოდება მიიღო და კვლავ თავით გაიტანა. გუნდს მისი გოლი გამარჯვებისთვის არ ეყო, რადგან რობი კინმა გაათანაბრა — 1-1. სულ მან ჩემპიონატზე 5 გოლის გატანა მოახერხა. ბოლო გოლი კლოზემ ჯგუფური ეტაპის დასკვნით მატჩში კამერუნის ნაკრებს გაუტანა, ისიც თავით. კლოზე გახდა ერთადერთი ფეხბურთელი, რომელმაც მსოფლიო ჩემპიონატებზე ხუთი თავური გოლის გატანა მოახერხა.[1] მიუხედავად იმისა, რომ გერმანია ჩემპიონატის ფინალში გავიდა და კლოზემ ყველა მატჩში ითამაშა, მან მეტი გოლის გატანა ვერ მოახერხა. იგივე შედეგი, ხუთი გატანილი გოლი გაიმეორა კლოზემ 2006 წელს გერმანიაში გამართულ მსოფლიო ჩემპიონატზე. ჩემპიონატის გახსნის მატჩში კოსტა-რიკის წინააღმდეგ კლოზემ დუბლი შეასრულა. ასევე დუბლი შეასრულა კლოზემ ჯგუფური ეტაპის მესამე მატჩში ეკვადორის წინააღმდეგ. მიხაელ ბალაკისა და ბასტიან შვაინშტაიგერის პასებით ისარგებლა. მეოთხედფინალში არგენტინის ნაკრებთან თამაშისას, რომელშიც გერმანია მარცხდებოდა 0-1 კლოზემ ტიმ ბოროვსკის გადაცემის შემდეგ მატჩის დასრულებამდე ათი წუთით ადრე თავური გოლით გაათანაბრა ანგარიში და იხსნა გუნდი მარცხისგან. მატჩი გერმანიამ პენალტების სერიაში მოიგო და საბოლოოდ მესამე ადგილზე დაასრულა ტურნირი, თუმცა კლოზეს მეტი გოლი არ გაუტანია. არგენტინასთან გატანილი გოლი კი მისთვის მეათე იყო მსოფლიო ჩემპიონატებზე. სწორედ ამავე ჩემპიონატზე დაამყარა ბრაზილიელმა რონალდომ ახალი რეკორდი: 15 გოლი მსოფლიო ჩემპიონატებზე. სამხრეთ აფრიკაში გამართულ 2010 წლის მუნდიალზე კლოზე კვლავ ნაკრების ძირითადი თავდამსხმელი იყო, მიუხედავად იმისა, რომ კლუბში იმ სეზონში სათადარიგო ფეხბურთელი იყო. 32 წლის კლოზე აცხადებდა, რომ ეს ალბათ მისი უკანასკნელი მსოფლიო ჩემპიონატი იქნებოდა. კლოზემ პირველივე მატჩში ასვტრალიის ნაკრებთან გაიტანა კიდევ ერთი გოლი თავური დარტყმით. მან 26-ე წუთზე ფილიპ ლამის ჩაწოდებით ისარგებლაა. შემდგომ მატჩში სერბეთის ნაკრების წინააღმდეგ კლოზემ პირველივე ტაიმში წითელი ბარათი მიიღო და გამოტოვა შემდეგი მატჩიც განას წინააღმდეგ. კლოზე დაბრუნდა მეოთხედფინალში, რომელშიც გერმანია ინგლისს დაუპირისპირდა. მე-16 წუთზე კლოზემ მანუელ ნოიერის დარტყმის შემდეგ მოუგო დუელი მეტიუ აპსონს და გახსნა ანგარიში მატჩში, რომელიც გერმანიამ 4-1 მოიგო. მეოთხედფინალში კი კლოზემ კვლავ გაუტანა არგენტინას, ამჯერად ორი გოლი. პირველ ტაიმში თომას მიულერის მიერ გატანილ გოლს კლოზემ ჯერ მეორე ტაიმის დასაწყისში დაამატა რეთი გოლი, ისარგებლა რა ლუკაშ პოდოლსკის მიერ შექმნილი სახიფათო მომენტით, ხოლო მატჩის მიწურულს მესუთ ოზილის პასით კიდევ ერთი გოლი გაიატანა. ეს კლოზემ მეოთხე გოლი იყო ტურნირზე. ნახევარფინალში ესპანეთთან გერმანია 0-1 დამარცხდა, მესამე ადგილისთვის გამართულ მატჩში ურუგვაის ნაკრების წინააღმდეგ კლოზემ ტრავმის გამო მნაწილეობა ვერ მიიღო. ჩემპიონატზე გატანილი ოთხი გოლით კლოზემ გაიმეორე მისი განთქმული თანამემამულის, გერდ მიულერის შედეგი — 14 გოლი მსოფლიო ჩემპიონატებზე — და მიუახლოვდა რეკორდსმენ რონალდოს. 2014 წლის მაისში იოახიმ ლევმა, გერმანიის ნაკრების მთავარ მწვრთნელმა, კლოზე 2014 წლის მუნდიალზე წამსვლელ ფეხბურთელთა სიაში შეიყვანა. „ვინც მიცნობს, ყველამ იცის, რომ მსოფლიო ჩემპიონატის გოლების რეკორდის დამყარება ჩემი მიზანია“ განაცხადა კლოზემ.[2]ეს ჩემპიონატი კლოზემ დაიწყო, როგორც სათადარიგო ფეხბურთელმა. ის შეცვლაზე შევიდა განას ნაკრებთან მატჩში, სადაც დაამატა ბენედიქტ ჰოვედესის თავით დარტყმულს. გატანილი გოლით კლოზემ გაიმეორა რონალდოს რეკორდი. მეოთხედფინალი და ნახევარფინალი კლოზემ ძირითად შემადგენლობაში დაიწყო. ნახევარფინალში ბრაზილიის ნაკრების კარში გატანილი გოლით კლოზე მსოფლიო ჩემპიონატების საუკეთესო ბომბარდირი გახდა. კლოზე 16 გოლით მსოფლიოს ჩემპიონატების ისტორიაში საუკეთესო ბომბარდირია. ის ამავდროულად ერთადერთი ფეხბურთელია, რომელმაც მსოფლიოს ჩემპიონატების ისტორიაში შეძლო გაეტანა მინიმუმ 4 გოლი სამ ტურნირზე (2002, 2006 და 2010 წლებში). კლოზეს ეროვნულ ნაკრებში ყველაზე მეტი მატჩი (136) აქვს ჩატარებული ლოთარ მათეუსის (150) შემდეგ და აქვს ყველაზე მეტი გატანილი გოლი (71). ბრემენის ვერდერი[რედაქტირება | წყაროს რედაქტირება] ბუნდესლიგის ბომბარდირი: (1) 2006 გერმანიის საუკეთესო ფეხბურთელი: (1) 2006 მიუნხენის ბაიერნი[რედაქტირება | წყაროს რედაქტირება] გერმანიის ჩემპიონი: (2) 2008, 2010 გერმანიის თასის გამარჯვებული: (2) 2008, 2010 ჩემიპონთა ლიგის ფინალისტი: (1) 2010 რომის ლაციო[რედაქტირება | წყაროს რედაქტირება] იტალიის თასის გამარჯვებული: (1) 2013 ეროვნული ნაკრები[რედაქტირება | წყაროს რედაქტირება] მსოფლიოს ჩემპიონატის ვერცხლის პრიზიორი: (1) 2002 მსოფლიოს ჩემპიონი (1): 2014 მსოფლიოს ჩემპიონატის ბრინჯაოს პრიზიორი: (2) 2006, 2010 მსოფლიოს ჩემპიონატის საუკეთესო ბომბარდირი: (1) 2006 ევროპის ჩემპიონატის ვერცხლის პრიზიორი: (1) 2008 მიროსლავ კლოზე kicker.de-ზე (გერმანული) მიროსლავ კლოზე transfermarkt.de-ზე (გერმანული) ↑ Miroslav Klose's 16 finals goals ↑ Klose looking to strike gold in Brazil (ინგლისური) გერმანიის შემადგენლობა – 2010 წლის მსოფლიო საფეხბურთო ჩემპიონატი – ბრინჯაოს პრიზიორი 4 აოგო 5 ტასცი 9 კისლინგი 15 ტროხოვსკი 19 კაკაუ 21 მარინი მსოფლიო ჩემპიონატის საუკეთესო ბომბარდირები 1930: სტაბილე · 1934: ნეედლი · 1938: ლეონიდასი · 1950: ადემირი · 1954: კოჩიში · 1958: ფონტენი · 1962: ალბერტი, გარინჩა, ვავა, ერკოვიჩი, ივანოვი, სანჩესი ოქროს ბუცი 1966: ეუსებიო · 1970: გ. მიულერი · 1974: ლატო · 1978: კემპესი · 1982: როსი · 1986: ლინეკერი · 1990: სკილაჩი · 1994: სალენკო და სტოიჩკოვი · 1998: შუკერი · 2002: რონალდო · 2006: კლოზე 2010: თომას მიულერი · 2014: როდრიგესი · 2018: კეინი 2002 წლის მსოფლიო ჩემპიონატის სიმბოლური ნაკრები რუშთუ რეჩბერი რობერტო კარლოსი სოლ კემპბელი ფერნანდო იერო ჰონ მიუნ-ბო ალფაი ოზალანი კლაუდიო რეინა იუ სან-ჩხოლი ელ-ჰაჯი დიუფი ჰასან შაში 2006 წლის მსოფლიო ჩემპიონატის სიმბოლური ნაკრები იენს ლემანი რიკარდუ პერეირა რობერტო აიალა ჯანლუკა ძამბროტა ზე რობერტო პატრიკ ვიეირა ჯენარო გატუზო ლუიშ ფიგუ მანიშე ერნან კრესპო მოძიებულია „https://ka.wikipedia.org/w/index.php?title=მიროსლავ_კლოზე&oldid=3787297“-დან პოლონეთში დაბადებულები ლაციოს ფეხბურთელები დაბადებული 9 ივნისი ეს გვერდი ბოლოს დარედაქტირდა: 21:40, 15 იანვარი 2020.


source: CulturaX

text: დავით სერგეენკო: სჯობს, რომ ყურადღებით მოუსმინონ პრემიერს და ჩაერთონ პროცესებში | ახალი ამბები დავით სერგეენკო: სჯობს, რომ ყურადღებით მოუსმინონ პრემიერს და ჩაერთონ პროცესებში ავტ.: news თებერვალი 18, 2016 16:45 ჯანდაცვის მინისტრი დავით სერგეენკო ექსპერტებსა და პოლიტიკოსებს თხოვნით მიმართავს, ნუ ჩქარობენ წინასწარ დასკვნების გამოტანასა და დადანაშაულებას, რომ იქნება ახალი ბიუროკრატიული მექანიზმები. სერგეენკოს განცხადებით, სჯობს პოლიტიკოსებმა და ექსპერტებმა ყურადღებით მოუსმინონ პრემიერ-მინისტრს და ჩაერთონ პროცესებში, რადგან გიორგი კვირიკაშვილის მიერ გაკეთებული განცხადება, რომელიც სამინისტროების კონტროლს ეხება არის, არა ბიუროკრატიული სტრუქტურა, არამედ მოდელი, რომელიც კერძო სახელმწიფო პარტნიორობაზე არის დაფუძნებული. "მოვისმინე ექსპერტებისა და პოლიტიკოსების შეფასება. ჩემი მეგობრული თხოვნა იქნება, ნუ ჩქარობენ დასკვების გამოტანას და ნუ დაიწყებენ დადანაშაულებას, რომ იქნება ახალი ბიუროკრატიული მექანიზმები. სჯობს, რომ ყურადღებით მოუსმინონ პრემიერს, ჩაერთონ პროცესებში. ეს არ არის ბიუროკრატიული სტრუქტურა, არამედ მიდის მსჯელობა იმაზე, რომ შეიქმნას ისეთი მოდელი, რომელიც იყო ბრიტანეთში 2000-იან წლებში, რომელიც კერძო სახელმწიფო პარტნიორობაზეა დაფუძნებული და იყენებს საზოგადოების საუკეთესო ექსპერტიზას, ისევე, როგორც სახელმწიფოს მძლავრ ბერკეტებს იმისათვის, რომ იმპლიმენტაცია იყოს მაქსიმალურად ეფექტური", – განაცხადა დავით სერგეენკომ.


source: fineweb

text: "მანიპულაციები, რა თქმა უნდა იქნება, მაგრამ როგორც საქართველო არ გაიყიდება არასოდეს, ასევე დემოკრატია და სიმართლე არ იყიდება და საერთო ჯამში ქართველი ხალხი, საქართველოს მრავალეთნიკური საზოგადოება დემოკრატიულ პრინციპებზე დაფუძნებით კანონის ფარგლებში გააკეთებს აბსოლუტურად სწორ არჩევანს. ამაში დარწმუნებული ვარ. ჩვენ, როგორც მთავრობა, უზრუნველვყოფთ იმას, რომ თითოეული ადამიანის შეხედულება, როგორიც არ უნდა იყოს ის, რადიკალური თუ არარადიკალური, იქნეს გამოხატული და საბოლოო ჯამში საღი აზრი ყოველთვის იზეიმებს საქართველოში", - აღნიშნა მიხეილ სააკაშვილმა. პრეზიდენტის განცხადებით, იგი დარწმუნებულია და ყველა გამოკითხვაც იმაზე მეტყველებს, რომ ქართველი ხალხი არანაირ ესკალაციას არ დაუშვებს. "ინტერპრესნიუსი"


რუსეთის მართლმადიდებელმა ეკლესიამ უკან დაიხია ეკატერინბურგში ტაძრის მშენებლობის საკითხზე რუსეთის მართლმადიდებელი ეკლესია აცხადებს, რომ უარს ამბობს "უფლებაზე" საკათედრო ტაძარი აეშენებინა ურალში მდებარე ქალაქ ეკატერინბურგის უთანხმოების საგნად ქცეულ ადგილას, პარკში. 16 ივნისს გავრცელებულ განცხადებაში ეკატერინბურგის და ვერხოტურიეს მიტროპოლიტი კირილე ამბობს, "ტოტალური ტყუილების და ცბიერების ატმოსფეროში" ამ ადგილას ეკლესიის აშენება შესაძლოა მომავალშიც უთანხმოების გამომწვევ საკითხად დარჩეს. კირილე ამბობს, რომ არ სურს "ეშმაკს მისცეს ამის საშუალება". განცხადების ფონია იშვიათი საზოგადოებრივი პროტესტი ეკლესიის აშენების პროექტის მიმართ. ტაძარი უნდა აშენებულიყო ეკატერინბურგის პოპულარულ პარკში, რასაც მწვავე უკმაყოფილება მოჰყვა. პრეზიდენტმა ვლადიმირ პუტინმა ყველა მხარეს მოუწოდა კომპრომისული გამოსავალი მოენახათ. 22 მაისს სვერდლოვკის რეგიონის ოფიციალურმა პირებმა უარი თქვეს ეკლესიის პარკში აშენების გეგმაზე და თქვეს, რომ ამ პროექტს ეწინააღმდეგებოდა საჯარო გამოკითხვაში მონაწილე პირთა 74 პროცენტი. გასულ თვეში ეკატერინბურგში რამდენიმე საპროტესტო აქცია გაიმართა, რომელზეც 100-მდე დემონსტრანტი დააკავეს და ორიდან 15 დღემდე მიუსაჯეს პატიმრობა. ყირგიზეთისა და ტაჯიკეთის საზღვარზე შეტაკებას ერთი ადამიანი ემსხვერპლა და რამდენიმე დაიჭრა ოფიციალური პირების თქმით, ყირგიზეთისა და ტაჯიკეთის საზღვარზე შეტაკებას ერთი ადამიანი ემსხვერპლა და რამდენიმე დაიჭრა. სოფელ ვორუხის ტაჯიკური ნაწილის წარმომადგენელმა გაფურჯონ ჯურაევმა რადიო თავისუფლებას განუცხადა, რომ სულ მცირე ერთი ადგილობრივი მაცხოვრებელი იქნა მოკლული და რამდენიმე დაიჭრა 22 ივლისს მომხდარი შეტაკებებისას. მისი თქმით, ყირგიზებმა სანადირო თოფები გამოიყენეს, ტაჯიკები კი ქვებს ისროდნენ. დაძაბულობა ძალადობაში გადაიზარდა მას შემდეგ, რაც ფერგანის ველზე მდებარე ექსკლავ ვორუხის მაცხოვრებლებმა ტაჯიკეთის დროშების აღმართვა დაიწყეს ისფარა-ვორუხის გზაზე, რამაც განარისხა სოფლის ყირგიზი მაცხოვრებლები. არმიის შენაერთებმა აღადგინეს სიმშვიდე და ამჟამად გზა გადაკეტილია. ყირგიზეთის სასაზღვრო დაცვის სამსახურმა დაადასტურა, რომ ინციდენტში დაიჭრა ხუთი ადამიანი. ანა დოლიძე იუსტიციის საბჭოს წევრებს დისკრიმინაციაში ადანაშაულებს და სახალხო დამცველს მიმართავს იუსტიციის უმაღლესი საბჭოს არამოსამართლე წევრი, ანა დოლიძე სახალხო დამცველს მიმართავს, რომ შეისწავლოს იუსტიციის საბჭოში უზენაესი სასამართლოს მოსამართლეობის კანდიდატთან გასაუბრების პროცესის დროს მისი და ნაზი ჯანეზაშვილის მიმართ არსებული დისკრიმინაციული დამოკიდებულება. როგორც ანა დოლიძემ იუსტიციის საბჭოში უზენაესი სასამართლოს მოსამართლეობის კანდიდატთან გასაუბრების დროს განაცხადა, მისი და ნაზი ჯანეზაშვილის მიმართ საბჭოს წევრების მხრიდან დისკრიმინაციულ მიდგომას აქვს ადგილი. „მივმართავ სახალხო დამცველს, რომელიც არის ანტიდისკრიმინაციული კანონის ზედამხედველი ორგანო, დაიწყოს ამ თემის შესწავლა. მივმართავ არასამთავრობო სექტორს, ვართ ორი ქალი წევრი, ორივეს გვყავს მცირეწლოვანი შვილები, ეს არის დისკრიმინაციული დამოკიდებულება ჩვენს მიმართ", - განაცხადა ანა დოლიძემ. იუსტიციის უმაღლეს საბჭოში, მოსამართლეობის კანდიდატთან გასაუბრების პროცესი საბჭოს არამოსამართლე წევრებმა ნაზი ჯანეზაშვილმა და ანა დოლიძემ პროტესტის ნიშნად უკვე მეორედ დატოვეს. საბჭოს არამოსამართლე წევრებსა და მოსამართლე წევრებს შორის კამათი ამჯერადაც მოსამართლეობის კანდიდატთან გასაუბრების დროის გახანგრძლივებამ გამოიწვია. "ჩვენ ვართ ქალები, დედები და გვყავს ოჯახი. დილის 9 საათიდან გამოსული ვარ და ჩემს შვილს სჭირდება ელემენტარული დედის ყურადღება, სანამ დაიძინებს, ნახევარი საათი მაინც. 9 თვის შვილი მყავს. თქვენ რომ ზიხართ აქ და ატარებთ სხდომებს ღამის 9 საათზე, გეხვეწებით, რომ იქნებ სამუშაო საათებში ჩაატაროთ გასაუბრება და არაგონივრულ გადაწყვეტილებას იღებთ იმიტომ, რომ თქვენი პერსპექტივის იქით ვერაფერს ხედავთ. ეს არის აუტანელი და ახლა თან რიგითობას მიწესებთ, რომ ღამის 10 საათზე დავსვა ბოლო შეკითხვა", - მიმართა ნაზი ჯანეზაშვილმა საბჭოს წევრებს. ანა დოლიძემ და ნაზი ჯანეზაშვილმა კოლეგებს შესთავაზეს, რომ კანდიდატ თამარ ზამბახიძესთან გასაუბრება 23 ივლისისთვის გადაედოთ, ვინაიდან სამუშაო დრო ამოწურული იყო. აღნიშნული პოზიცია საბჭოს დანარჩენმა წევრებმა არ გაიზიარეს, რის შემდეგაც დოლიძემ და ჯანეზაშვილმა გასაუბრების პროცედურა პროტესტის ნიშნად დატოვეს. იუსტიციის უმაღლესმა საბჭომ უზენაესი სასამართლოს მოსამართლეობის 50 კანდიდატს უნდა მოუსმინოს. კანდიდატების მოსმენა 17 ივლისს დაიწყო.პროცედურის მიხედვით, კანდიდატებთან გასაუბრება 10 დღის განმავლობაში გაგრძელდება, რის შემდეგაც, შედგება 20 კანდიდატისგან შემდგარი სია, რომელიც პარლამენტს გადაეგზავნება. გაგრძელდება თუ არა „ჩემი ცოლის დაქალები“, რამდენიმე დღეში გახდება ცნობილი გაგრძელდება თუ არა სერიალი „ჩემი ცოლის დაქალები“, ამის თაობაზე განცხადებას „ფორმულა კრეატივი“ უახლოეს დღეებში გაავრცელებს. სერიალის გეგმებზე, „ჩემი ცოლის დაქალების“ სცენარისტმა ქეთი დევდარიანმა პარლამენტის წინ მიმდინარე საპილოტე გადაცემაში, შოთა დიღმელაშვილთან საუბრისას თქვა. ქეთი დევდარიანი ეჭვს გამოთქვამს, რომ რუსთავი 2-ის ახალი მმართველობის პირობებში, სერიალმა მსგავსი ფორმატით მუშაობა გააგრძელოს: „ჩემი ცოლის დაქალები" "რუსთავი 2"-ზე გადის უკვე მერვე წელია. ჩვენ მართლა ძალიან ბევრი ადამიანი გვეკითხება, რას ვიზამთ. ეს სერიალი რომ არ მოსწონს ხელისუფლებას, ესეც ვიცით, ამიტომ არც არავინ შეგვეხვეწება დარჩენას. ოფიციალურ განცხადებას „ფორმულა კრეატივი“ ამ დღეებში გააკეთებს, სადაც გაუწყებთ ჩვენს გადაწყვეტილებას, რას ვიზამთ ხვალ და ზეგ. ჩვენ გვაქვს კონტრაქტი და ეს გულისხმობს ამ სეზონის სერიების დასრულებას. დარჩა 6 სერია, ამას ვერ დავარღვევთ. ეს იქნება უპასუხისმგებლობა მაყურებელთან. მთელი ამ წლების განმავლობაში, ჩემთან არასდროს არავის დაურეკავს და არ მიუთითებია, რომ ასეთი სცენარი დაწერე, ისეთი სცენარი დაწერე. „ჩემი ცოლის დაქალები“ იარსებებს მხოლოდ ისეთ ფორმატში, სადაც არავინ რეკავს, რა უნდა დავწეროთ, რა გადავიღოთ და ვინ ითამაშოს სერიალში. მე ეჭვი მეპარება, რომ ამ ახალი რედაქციით ეს შესაძლებელი იქნება“. 18 ივლისს, მას შემდეგ, რაც სტრასბურგის სასამართლომ არ დააკმაყოფილა "რუსთავი 2"-ის სარჩელი, საჯარო რეესტრის ეროვნულმა სააგენტომ ბიზნესმენი ქიბარ ხალვაში და მისი კომპანია "პანორამა" დაარეგისტრირა ტელეკომპანიის მფლობელად (60% ქიბარ ხალვაში, 40% "პანორამა"). დონალდ ტრამპმა კატეგორიულად უარყო თეირანის განცხადება, რომ ირანმა გაანადგურა აშშ-ის ჯაშუშთა ქსელი აშშ-ის პრეზიდენტმა დონალდ ტრამპმა კატეგორიულად უარყო თეირანის განცხადება, რომ ირანის უშიშროების სამსახურებმა დააპატიმრეს და მკაცრი - ზოგიერთს სასიკვდილო - განაჩენი გამოუტანეს მას შემდეგ, რაც გამოაშკარავდა დაზვერვის ცენტრალური სამმართველოს ჯაშუშთა ქსელი. „ნული სიმართლე. ტყუილები და პროპაგანდა (ისევე, როგორც ჩამოგდებულ დრონზე)“, დაწერა ტრამპმა 22 ივლისს ტვიტერში. დღესვე ირანის დაზვერვის სამინისტრომ გაავრცელა ინფორმაცია, რომ მისმა სპეცსამსახურებმა „წარმატებულად გაანადგურა“, როგორც განცხადებაშია აღნიშნული, აშშ-ის „ჯაშუშთა ქსელი“. „ზოგიერთს სიკვდილი მიუსაჯეს, ზოგიერთს მრავალწლიანი პატიმრობა“, - განაცხადა სამინისტროს ოფიციალურმა წარმომადგენელმა, რომლის სახელი უცნობია. ამ ინფორმაციის ფონია, მზარდი დაძაბულობა დასავლეთსა და ირანს ირაკლი ოქრუაშვილი ფეისბუკის ხუმრობებზე: სფინქსს ცხვირი მე მოვატეხე „ხეოფსის პირამიდაც მე ავაშენე, სფინქსს ცხვირი მე მოვატეხე, ნაპოლეონის მეჯვარეც მე ვიყავი, ჯეფ ბეზოსს ცოლი მე წავართვი, ბიძინას პოკერში პინგვინი მოვუგე და ნიცშეს წაკითხვა მე ვურჩიე. დანარჩენებს მერე გეტყვით“, - ასე ეხმაურება ირაკლი ოქრუაშვილი, მოძრაობა „გამარჯვებული საქართველოს“ დამფუძნებელი, სოციალურ ქსელში გავრცელებულ ხუმრობებს. მას შემდეგ, რაც 22 ივლისს, ირაკლი ოქრუაშვილმა განაცხადა, რომ 2003 წლის ოპოზიციის საარჩევნო კამპანია და „ვარდების რევოლუცია“ მის მიერ მოზიდული სახსრებით იყო დაფინანსებული, სოციალურ ქსელში გაჩნდა ათეულობით ხუმრობა ირაკლი ოქრუაშვილის „ყოვლისშემძლეობაზე". ირაკლი ოქრუაშვილმა ისიც თქვა, რომ 2007 წლის მერე ანტისამთავრობო აქციები რუსთაველზე მისი დაფინანსებული იყო სხვადასხვა წყაროდან მოძიებული თანხებით. ირაკლი ოქრუაშვილი ირწმუნება, რომ „რუსთავი 2”-ზე საკუთრების უფლება მას ეკუთვნის და არა ქიბარ ხალვაშს. არანაკლებ 23 ადამიანისა დაიღუპა სირიაში რუსეთის ავიაციის მიერ განხორციელებული დაბომბვის შედეგად არანაკლებ 23 ადამიანისა დაიღუპა სირიის ქალაქ მაარეთ ალ-ნუმანში რუსეთის ავიაციის მიერ განხორციელებული დაბომბვის შედეგად. ამის შესახებ ფრანს პრესი იტყობინება ადამიანის უფლებების მონიტორინგის სირიულ ცენტრზე დაყრდნობით. უფლებადამცველთა თქმით, იერიშის შედეგად დანგრეულია ადგილობრივი ბაზარი და მისი მიმდებარე სამოქალაქო შენობები. როგორც იტყობინებიან, დაიჭრა 45 ადამიანი, რომელთა ნაწილი მძიმე მდგომარეობაშია. როგორც ადამიანის უფლებების დამცველები აცხადებენ, გუშინ იდლიბში რუსეთის ავიადარტყმების შედეგად დაიღუპა 18 ადამიანი. რუსეთის თავდაცვის სამინისტრო უარყოფს საჰაერო იერიშების ჩატარებას და ამ ინფორმაციას „ცრუს“ უწოდებს. დღე 33 - ანტისაოკუპაციო აქციები ანტისაოკუპაციო გადაცემად გადაიქცევა 22 ივლისიდან რუსთაველის გამზირზე მიმდინარე აქციები ფორმას იცვლის და გადაცემების სახეს იღებს. ანტისაოკუპაციო აქციების ორგანიზატორების თქმით, დღეიდან პროტესტი ახალ, უპრეცედენტო ეტაპზე გადადის და პარლამენტის წინ მდებარე სცენიდან გადაცემები იწყება: „სანამ გიორგი გახარია შს მინისტრის პოზიციაზე რჩება, ქვეყანაში მუდმივად იქნება კერა, სადაც ადამიანები ყოველდღე გაიგებენ, რატომ უნდა დატოვოს მან თანამდებობა და ამასთანავე, რა შეცდომებს უშვებს მმართველი გუნდი. პარლამენტთან შეკრებილი თითოეული ადამიანი ავტომატურად ხდება გადაცემის მონაწილე და ექნება შესაძლებლობა, თავისი მოსაზრება უფრო მეტ ადამიანს გააგებინოს“, - ამბობენ აქციის ორგანიზატორები. მათი თქმით, თავდაპირველად, გადაცემა სხვადასხვა ონლაინ მედია გამოცემაში გავა, თუმცა, არ გამორიცხავენ, რომ გრძელვადიან პერიოდში, ახალი ტელევიზიის შექმნას ჩაეყაროს საფუძველი. პარლამენტის წინ მოწყობილი სცენიდან პირველი გადაცემა 22 ივლისს, 20 საათსა და 20 წუთზე გავა და ერთ საათს გაგრძელდება. პირველი გადაცემის სტუმრები იქნებიან სცენარისტი ქეთი დევდარიანი და სახალხო დამცველის მოადგილე გიორგი ბურჯანაძე. რუსთაველის გამზირზე საპროტესტო აქციები "სირცხვილია" 20 ივნისს, მას შემდეგ დაიწყო, რაც თბილისში, საპარლამენტთაშორისო მართლმადიდებლობის ასამბლეის ფარგლებში, რუსეთის დუმის დეპუტატმა, სერგეი გავრილოვმა, პარლამენტის სხდომათა დარბაზში, პარლამენტის თავმჯდომარის სავარძლიდან გახსნა ასამბლეა და ასამბლეის წევრებს სიტყვით მიმართა. 20-21 ივნისის ღამეს, რუსთაველის გამზირზე დემონსტრაციის დაშლისას, ოფიციალური მონაცემებით, 240-მდე ადამიანი დაშავდა. ორმა ახალგაზრდამ თვალი დაკარგა. აქციის ორგანიზატორთა თქმით, 20-21 ივნისის ღამეს განვითარებულ მოვლენებზე სრული პასუხისმგებლობა ეკისრება შს მინისტრს, გიორგი გახარიას. აქციების 33-ე დღეს, დემონსტრანტების ერთადერთ მოთხოვნად გიორგი გახარიას გადადგომა რჩება. ირაკლი ოქრუაშვილს 20-21 ივნისის საქმეზე ხვალ გამოკითხავენ თავდაცვის ყოფილი მინისტრი, მოძრაობა „გამარჯვებული საქართველოს“ დამფუძნებელი ირაკლი ოქრუაშვილი თბილისის საქალაქო სასამართლოში 23 ივლისს გამოიკითხება. „გამარჯვებული საქართველოს“ პრეს-სამსახურის განცხადებით, ოქრუაშვილი დაკითხვაზე 11:00 საათზე მივა. რუსთავი 2: ქიბარ ხალვაშის განცხადება აღიქმება, როგორც ცენზურის დაწესების მცდელობა ტელეკომპანია „რუსთავი 2“-ის ჟურნალისტებმა დიპლომატიურ კორპუსს, არასამთავრობო სექტორსა და საერთაშორისო ორგანიზაციების წარმომადგენლებს განცხადება გააცნეს, სადაც ისინი მიუთითებენ არხის ამჟამინდელი მფლობელის მხრიდან სარედაქციო პოლიტიკაში ჩარევის საფრთხეების შესახებ. „არხის ჟურნალისტები სარედაქციო პოლიტიკაში ჩარევის პირველივე მცდელობას კონკრეტული ნაბიჯით ვპასუხობთ. ქიბარ ხალვაშის დღევანდელი განცხადება, სადაც ის არხის მუშაობას დესტრუქციად აფასებს და ღიად მიანიშნებს, რომ მისთვის არსებული სარედაქციო პოლიტიკა მიუღებელია, ჩვენს მიერ აღიქმება, როგორც ცენზურის დაწესების და კრიტიკული სარედაქციო პოლიტიკის შეცვლის მცდელობა“. არასამთავრობო ორგანიზაციებისა და დიპლომატიური კორპუსის წარმომადგენლებს ჟურნალისტები "რუსთავი 2"-ის შენობაში შეხვდნენ. უსუფაშვილი: თუ ოქრუაშვილი ცდილობს გამრიოს საქმეში, ეს იქნება მორიგი „საამაყო“ ფურცელი მის ისტორიაში „თუ ოქრუაშვილი ცდილობს, რომ გამრიოს ამ საქმეში, ეს იქნება მორიგი „საამაყო“ ფურცელი მის ისტორიაში“, - ასე შეაფასა პარლამენტის ყოფილმა თავმჯდომარე დავით უსუფაშვილმა, თავდაცვის ყოფილი მინისტრის, ირაკლი ოქრუაშვილის განცხადება, რომლის მიხედვითაც, 2014 წელს, თვითმმართველობის არჩევნების პერიოდში, ბიძინა ივანიშვილთან ურთიერთობის დასამყარებლად, მას მაშინდელი პარლამენტის თავმჯდომარე, დავით უსუფაშვილი დაეხმარა. დავით უსუფაშვილი იხსენებს 2014 წლის მოვლენებს, როდესაც ოქრუაშვილსა და ღარიბაშვილ-ივანიშვილს შორის შუამავლის ფუნქცია შეასრულა. „მე გეტყვით ფაქტს, რასაც ჰქონდა ადგილი 2014 წელს და თავად განსაჯეთ რამდენად შეესაბამება ოქრუაშვილის საუბრები ამ ყველაფერს. მე ოქრუაშვილი თავისი სურვილით დამიკავშირდა 2014 წელს. მთხოვა შეხვედრა და შეხვედრაზე მთხოვა გადამეცა ღარიბაშვილისთვის და ივანიშვილისთვის, რომ მას ჰქონდა მზაობა, პირველი: მიეცა მნიშვნელოვანი ჩვენებები გახმაურებულ სასამართლო საქმეებზე და მეორე: მას ჰქონდა სურვილი ეთანამშრომლა პოლიტიკურად „ოცნებასთან“ და კონკრეტულად ბიძინა ივანიშვილთან. მე ეს კონკრეტული, ოქრუაშვილს მზაობა გადავეცი და ოქრუაშვილს დავუბრუნე მათი პასუხი, რომ შოთაძესთან უნდა ჰქონოდა ურთიერთობა სისხლის სამართლის საქმეებსა და ჩვენებებზე და დანარჩენზე მერე ისაუბრებდნენ. ეს იყო და ეს. ყოველგვარი დეტალებისა და სისხლის სამართლის საქმეებისა და მისი ჩვენებების განხილვების გარეშე. მე შევასრულე ეს კონკრეტული როლი. მას შემდეგ რა ურთიერთობები ჰქონდა ოქრუაშვილს შოთაძესთან და რა ჩვენებები მისცა და ახლა რატომაა ეს ჩვენება არასწორი და მაშინ რატომ იყო სწორი და ა.შ ამაზე ვერაფერს გეტყვით. ერთს კი ვიტყვი, რომ ოქრუაშვილის მხრიდან მსგავსი მანევრები ახალი არ არის. მე დილით დამირეკა და მკითხა წინააღმდეგი ხომ არ ვიყავი ჩვენი შეხვედრის ფაქტის გახმაურების?! მე ვუთხარი, რომ მას საიდუმლოდ არ შევხვედრილვარ და არც არანაირი პრობლემა მქონდა შეხვედრის ფაქტის გასაჯაროების, მაგრამ თუ ახლა ის ცდილობს, მე რაიმეთი გამრიოს ან ჩემი სახელი გამოიყენოს იმისთვის, რომ თითქოს მე ვიყავი რაიმე ყალბი ჩვენებების მიცემის თაობაზე მოლაპარაკებების მონაწილე?! - ეს არის სრული სიცრუე და ეს იქნება მორიგი საამაყო ფურცელი ოქრუაშვილის ისტორიაში“, - აცხადებს დავით უსუფაშვილი. ეკატერინბურგში საპროტესტო აქციების ერთ-ერთი ლიდერის წინააღმდეგ სისხლის სამართლის ორი საქმეა აღძრული იაროსლავ შირშიკოვი ეკატერინბურგში ტაძრის მშენებლობის წინააღმდეგ მიმართული საპროტესტო აქციების ერთ-ერთი ლიდერი, იაროსლავ შირშიკოვი, სისხლის სამართლის ორი საქმის ფიგურანტი გახდა. ის ეჭვმიტანილია ცილისწამებასა და მასობრივი არეულობისკენ მოწოდებაში და საგამოძიებო კომიტეტშია გამოძახებული. ამის შესახებ ის ფეისბუკზე იტყობინება. შირშიკოვის თქმით, ცილისწამებაში ბრალდება იმაში მდგომარეობს, რომ მან პოლონეთის ჯაშუში უწოდა რეგიონში პრეზიდენტ პუტინის სრულუფლებიან წარმომადგენელს, ნიკოლაი ცუკანოვს. მანამდე მისი მოადგილე დააპატიმრეს სახელმწიფოს ღალატის ბრალდებით. რაში მდგომარეობს მასობრივი არეულობისკენ მოწოდებაში ბრალდება - როგორც შირშიკოვი წერს, მან ეს ჯერ არ იცის. ცნობილია, რომ ივნისში პოლიციამ საქმე აღძრა ეკატერინბურგის ცენტრში მდებარე სკვერში არეულობასთან დაკავშირებით. აქამდე არ მოიპოვებოდა ინფორმაცია ეჭვმიტანილების, ან ამ საქმესთან დაკავშირებული ბრალდებების შესახებ, მაგრამ ივლისის შუა რიცხვებში მათთან აკავშირებდნენ ჩხრეკას ქალაქის აქტივისტების ბინებში. მაისში ეკატერინბურგში გაიმართა საპროტესტო აქციები, რომლის მონაწილეები ეწინააღმდეგებოდნენ ქალაქის ცენტრალურ სკვერში მართლმადიდებელი ტაძრის მშენებლობას. აქციების ერთ-ერთ დღეს შეტაკება მოხდა, ერთი მხრივ, პროტესტის მონაწილეებსა და, მეორე მხრივ, მშენებლების მიერ დაქირავებული დაცვის კერძო კომპანიის თანამშრომლებს, მართლმადიდებელ აქტივისტებსა და პოლიციას შორის. დაპირისპირების აქტიური ფაზის დასრულების შემდეგ ტაძრის მშენებლობაზე უარი თქვეს. მისთვის სხვა ადგილებს განიხილავენ. გია ვოლსკი: ასე წყაროზე დაყრდნობით, მეც შემიძლია ვთქვა, რომ „რუსთავი 2“-ის ნაწილი სატანისტურ შეკრებებს ატარებს „ამასწინათ გავრცელდა ინფორმაცია, თითქოს მე და ჩემი კოლეგები შავ ფულს ვიღებთ ბიძინა ივანიშვილისგან რაც არ არის სიმართლე და წარმოადგენს სიბინძურეს. ასე წყაროზე დაყრდნობით მეც შემიძლია ვთქვა, რომ „რუსთავი 2“-ის გუნდის ნაწილი ღამ-ღამობით სატანისტურ შეკრებას ატარებს და შავი კატის წინაშე იფიცებიან, რომ არ უღალატებენ ერთმანეთს და იქნებიან ამ ბრძოლაში“, - ასე უპასუხა პარლამენტის ვიცე-სპიკერმა, საპარლამენტო უმრავლესობის ლიდერმა გია ვოლსკიმ ტელეკომპანია „რუსთავი 2-ის“ სარედაქციო პოლიტიკის შენარჩუნებაზე დასმული შეკითხვის პასუხად. გია ვოლსკის თქმით, მისთვის მნიშვნელოვანია კრიტიკული მედიასაშუალების არსებობა, თუმცა არა ისეთის, რომელიც ბულინგისა და შანტაჟის ენით ცდილობს ოპონენტების დაკნინებას. „მე არ ვიცი რას ეძახით სარედაქციო დამოუკიდებლობას, მაგრამ ფაქტია, ბულინგით, შანტაჟით, ტყუილებით ცდილობენ დააზარალონ პოლიტიკური ოპონენტები. ეს აშკარად თვალსაჩინო გახდა განსაკუთრებით ბოლო პერიოდში. ამასწინათ გავრცელდა ინფორმაცია, თითქოს მე და ჩემი კოლეგები შავ ფულს ვიღებთ ბიძინა ივანიშვილისგან, რაც არ არის სიმართლე და წარმოადგენს სიბინძურეს. ასე წყაროზე დაყრდნობით მეც შემიძლია ვთქვა, რომ „რუსთავი 2“-ის გუნდის ნაწილი ღამ-ღამობით ატარებს სატანისტურ შეკრებებს და შავი კატის წინაშე იფიცებიან, რომ არ უღალატებენ ერთმანეთს და იქნებიან ამ ბრძოლაში. არ მაინტერესებს ვისია ეს არხი, მე მინდა ვიხილო კრიტიკული მედია, რომელიც არის ინფორმაციის მიმწოდებელი საზოგადოებისთვის და არა შანტაჟისტი“, - აღნიშნა გია ვოლსკიმ. ბავშვების იძულებით მათხოვრობაში ჩაბმისთვის დედა და დეიდა დააკავეს აჭარაში ბავშვების იძულებით მათხოვრობაში ჩაბმისთვის დედა და დეიდა დააკავეს. როგორც შსს-ს მიერ გავრცელებულ განცხადებაშია აღნიშნული, დაკავებულები ბოლო ერთი წლის განმავლობაში, შვილებს და დისშვილებს, 6-დან 12 წლამდე ასაკის 4 არასრულწლოვანს, იძულებით, ფსიქიკური ზეწოლისა და ფიზიკური ძალადობის გამოყენების გზით, სისტემატური მეთვალყურეობის ქვეშ, მოქალაქეებისგან მოწყალების თხოვნას აიძულებდნენ, ხოლო მათ მიერ გამომუშავებულ თანხებს მთლიანად ითვისებდნენ. შსს-ს მიერ გავრცელებული ინფორმაციის თანახმად, სამართალდამცველებმა, გამოძიების ფარგლებში, მოსამართლის განჩინების საფუძველზე ჩატარებული ფარული საგამოძიებო მოქმედებების შედეგად, აღნიშნული ფაქტების დამადასტურებელი არაერთი მტკიცებულება მოიპოვეს. ამ ეტაპზე, დაზარალებული არასრულწლოვნები სახელმწიფო ზრუნვის სერვისებში არიან განთავსებულნი და მათ ჯანმრთელობას საფრთხე არ ემუქრება. პოლიციამ ოჯახის სხვა წევრების მიმართ შემაკავებელი ორდერები გამოსცა. გამოძიება წინასწარი შეთანხმებით ჯგუფის მიერ არასრულწლოვნებით ვაჭრობის ფაქტზე, საქართველოს სსკ-ს 143-ე სეკუნდა მუხლის მე-2 ნაწილის „ბ“ და მე-3 ნაწილის „ბ“, „გ“ და „ვ“ ქვეპუნქტებით მიმდინარეობს. ქალების ჯგუფი ჟურნალისტებს დაესხა თავს პრესკონფერენციაზე ყაზახეთში ქალების ჯგუფი თავს დაესხა ჟურნალისტებს, რომლებიც უფლებების დამცველი ორგანიზაციის პრესკონფერენციას აშუქებდნენ ყაზახეთის უდიდეს ქალაქ ალმა-ატაში. ჩანს, კოორდინირებული თავდასხმისას, 20-მდე კარგად გაწვრთნილი ქალი შეიჭრა პრესკონფერენციაზე 22 ივლისს, „უფლებების დაცვის“ ყაზახეთის ბიუროში. არასამთავრობო ჯგუფი ცდილობდა ელაპარაკა სამი დაპატიმრებული ქალის ბედზე, რომლებიც, სავარაუდოდ, შედიან ყაზახეთში აკრძალულ ოპოზიციურ გაერთიანებაში. თავდამსხმელები ხმამაღლა ყვიროდნენ რუსულ ენაზე, „ არ გადაიღოთ“ და ურტყამდნენ ჟურნალისტებს, ამსხვრევდნენ მათ აპარატურას. ჟურნალისტებს შორის, ვისაც თავს დაესხნენ, იყვნენ რადიო თავისუფლების, კერძო მაუწყებლის - „ალმატი ტი-ვის“ და „კაზტაგ-ის“ ახალი ამბების სააგეტნოს კორესპონდენტები და ოპერატორები. რადიო თავისუფლების კორესპონდენტს, ნურგულ ტაპაევას დაარტყეს, ხოლო მისი ოპერატორის ტოკმოლდა კუსაინოვის აღჭურვილობა დააზიანეს. „ალმატი ტი-ვის“ კამერაც დაზიანდა, ხოლო „კაზტაგის“ კამერა თავდამსხმელებმა წაიღეს. პრესკონფერენცია ეწყობოდა უფლებადაცვის აქტივისტების და ადვოკატების მიერ, რომლებიც წარმოადგენენ ივლისში დაკავებულ სამი ქალს, ოკსანა შევჩუკს, ჟაზირა დემეუოვას და გულზიპა ჟაუკეროვას, რომლებსაც ბრალად აქვთ წაყენებული არასანქცირებულ დემონსტრაციაში მონაწილეობა. თბილისიდან ბაქოში - სად შეძლებს გაერთიანებას სუსლიაკების ოჯახი? რას გვასწავლის უკრაინის საპარლამენტო არჩევნები Face App-ის საფრთხე - რა მიაქვს ჩვენგან რუსულ „დაბერების აპლიკაციას“ ასაკის გარდა? (26864) „პატრიოტთა ალიანსმა“ მოსკოვში პუტინი შეაქო და ქართული მხარე დაადანაშაულა (12581) გვარამია: „რუსთავი 2“ ისე გადაიფორმეს, როგორც ოროთახიანი „ხშუშჩოვკა“ (12113) თამარი და მისი ორი და (10559) რას ითხოვს მოსკოვი საქართველოს ხელისუფლებისგან? (9834) დავით დვალი ირაკლი ოქრუაშვილის ჩვენებას ასაჯაროებს (9352)


შპს „ფეშენ ტაქსისთვის“ არაავტორიზებადი საქმიანობისთვის დამხმარე ტექნოლოგიური დანიშნულებით რადიოსიხშირული სპექტრით სარგებლობის უფლების მინიჭების შესახებ - საქართველოს კომუნიკაციების ეროვნული კომისია შპს „ფეშენ ტაქსისთვის“ არაავტორიზებადი საქმიანობისთვის დამხმარე ტექნოლოგიური დანიშნულებით რადიოსიხშირული სპექტრით სარგებლობის უფლების მინიჭების შესახებ ნომერი: გ-19-7 / 621 გამოქვეყნების თარიღი ნოემბერი 05, 2019 11:29 საქართველოს კომუნიკაციების ეროვნული კომისია (შემდგომში „კომისია“) აღნიშნავს, რომ შპს „ფეშენ ტაქსმა“ (რეგისტრირებულია სსიპ საჯარო რეესტრის ეროვნული სააგენტოს მიერ 2018 წლის 27 აგვისტოს; ს.კ. No 433649858) კომისიას მიმართა განცხადებით (კომისიაში რეგისტრაციის No შ-19-7/4022, 18.10.19) ქ. ბათუმში მეტრულ ტალღათა დიაპაზონში ერთი სიხშირის მინიჭების თაობაზე. სიხშირე გათვალისწინებულია თანამშრომლებს შორის ოპერატიული რადიოკავშირისთვის და გამოყენებული იქნება მხოლოდ შპს „ფეშენ ტაქსის“ მიერ დამხმარე ტექნოლოგიური დანიშნულებით. კომისია აღნიშნავს, რომ შპს „ფეშენ ტაქსმა“ საქართველოს კომუნიკაციების ეროვნული კომისიის ბიუჯეტში ჩარიცხა 1000 ლარი. 1. მიენიჭოს შპს „ფეშენ ტაქსს“ რადიოსიხშირული სპექტრით სარგებლობის უფლება No F 2178 შემდეგი პირობებით: სიხშირე - 155.325 მჰც (ზოლის სიგანით 25 კჰც) ქ. ბათუმში, ერთი წლის ვადით - 2019 წლის 31 ოქტომბრიდან 2020 წლის 31 ოქტომბრამდე, ოპერატიული რადიოკავშირისთვის, არაავტორიზებადი საქმიანობისთვის, დამხმარე ტექნოლოგიური დანიშნულებით; 2. შპს „ფეშენ ტაქსის“ მიერ წინამდებარე გადაწყვეტილების პირველი პუნქტით განსაზღვრული რადიოსიხშირული სპექტრი გამოყენებული უნდა იქნას დამხმარე ტექნოლოგიური დანიშნულებით და არ უნდა იქნას გადაცემული სხვა პირზე; 4. დაევალოს შპს „ფეშენ ტაქსს“ გადაწყვეტილების მიღებიდან 20 სამუშაო დღის განმავლობაში, უზრუნველყოს კომისიის რადიოელექტრონული მოწყობილობების რეესტრში, ამავე რეესტრით გათვალისწინებული ინფორმაციის ელექტრონული წესით ასახვა (ვებ მისამართი: http://reestri.gncc.ge/); რადიოელექტრონული მოწყობილობების რეესტრით გათვალისწინებული პარამეტრების ცვლილება რეესტრში ასახულ იქნას ცვლილების განხორციელებიდან 5 სამუშაო დღის ვადაში; 5. საქართველოს კანონმდებლობის ცვლილების შემთხვევაში, შპს „ფეშენ ტაქსისთვის“ სიხშირის მინიჭების საკითხი შესაბამისობაში იქნას მოყვანილი საქართველოს კანონმდებლობასთან; 6. დაევალოს კომისიის აპარატის სამართლებრივ დეპარტამენტს (ქ. სულიაშვილი) შპს „ფეშენ ტაქსისთვის“ მინიჭებული სიხშირის კომისიის უწყებრივ რეესტრში აღრიცხვა; ბ)გადაწყვეტილების დამოწმებული ასლის შპს „ფეშენ ტაქსისთვის“ გაგზავნა (ნ. ჯავახიძე) და კომისიის ოფიციალურ ვებ გვერდზე (www.gncc.ge) გამოქვეყნება (ნ. შოვნაძე); 8. გადაწყვეტილება შეიძლება გასაჩივრდეს ქ.თბილისის საქალაქო სასამართლოს ადმინისტრაციულ საქმეთა კოლეგიაში (ქ.თბილისი, დავით აღმაშენებლის ხეივანი მე-12 კმ., No6) შპს „ფეშენ ტაქსისთვის“ ჩაბარებიდან ერთი თვის ვადაში; გადაწყვეტილება_გ-19-7-621,_31.10_.19_.pdf


განცხადება Iyideba bina35000$ - ბათუმი - აჭარის ავტონომიური რესპუბლიკა - უძრავი ქონება - gancxadebebi.ge, უფასო განცხადებების საიტი საქართველოში 33 500$ 95 795.43ლარი განცხადებები 1961 - 2000 სულ 4212 43 640$ 124 156.76ლარი


(ნახეთ ვიდეო) სასწრაფოდ ამწუთებში, იემენში ბომბმა 50 ბავშვის სიცოცხლე იმსხვერპლა :O


text: ავსტრალიაში დაცარიელებული ქალაქის ცენტრში კენგურუ გამოჩნდა. ვიდეო 🦘 | imedinews imedi / 20 აპრილი 2020, 13:15 / სანდო წყარო კარანტინის გამოცხადების შემდეგ ავსტრალიაში ქუჩები ისე დაცარიელდა, რომ ქალაქ ადელაიდის ცენტრში კენგურუ გამოჩნდა. ინფორმაციას ამის შესახებ ტელეკომპანია CNN-ი ავრცელებს. ქალაქ ადელაიდის ცენტრში გამოსული კენგურუ გარე სათვალთვალო კამერებმა გადაიღეს. "მიუხედავად იმისა, რომ ადელაიდაში დაახლოებით 1,2 მილიონი ადამიანი ცხოვრობს, ქალაქის გარეუბნებში კენგურები ადრეც შეუნიშნავთ. თუმცა ქალაქის ცენტრში მათი ნახვა ნამდვილად უჩვეულოა", - აცხადებენ ადგილობრივ პოლიციაში.


source: wikipedia

text: საკუთარი სახელი აბულაძე შეიძლება აღნიშნავდეს ერთ-ერთს ჩამოთვლილთაგან: ავთანდილ აბულაძე — მათემატიკოსი და ლინგვისტი, ქართულენოვანი ვიკიპედიის ერთ-ერთი დამაარსებელი ალექსანდრე აბულაძე — ბიოქიმიკოსი ბიძინა აბულაძე — მწერალი გიორგი აბულაძე — იურისტი, პოლიტიკოსი დიმიტრი აბულაძე — მეან-გინეკოლოგი ვახტანგ აბულაძე — მწერალი, პოლიტიკოსი ზურაბ აბულაძე — საქართველოს პარლამენტის წევრი თენგიზ აბულაძე — კინორეჟისორი თენგიზ აბულაძე — სახელმწიფო მოხელე, გენერალ-მაიორი ივანე აბულაძე — მოჭიდავე ივანე აბულაძე — მხატვარი ილია აბულაძე — ფილოლოგი იუსტინე აბულაძე — ფილოლოგი, ირანისტი კალენიკე აბულაძე — ფიზიოლოგი ლალი აბულაძე — პედიატრი პროკოფი აბულაძე — პოეტი, სამხედრო პირი სავლე აბულაძე — პედაგოგი, მწერალი სპირიდონი (აბულაძე) — საეკლესიო მოღვაწე ცისანა აბულაძე — თურქოლოგი ქართული გვარები


text: ჩვენი მთავარი მიზანია ვიმუშაოთ ხარისხიანად, ობიექტურად და მიკერძოების გარეშე. ანუ ჩვენს მიერ შესრულებული შეფასების დასკვნა არის დამოუკიდებელ შემფასებელთა დასკვნა გავცემთ დამოწმებულ, კვალიფიციურ, სრულ საშემფასებლო დასკვნას ნებისმიერი დანიშნულებისათვის. კომპანიის ყველა შემფასებელს გააჩნია ლიცენზია, რომელიც მიენიჭა „მიწისა და უძრავი ქონების პროფესიონალთა ასოციაციის“ მიერ. თავის მხრივ ეს ასოციაცია აკრედიტებულია საქართველოს ეროვნული აკრეტიდაციის ცენტრში, საერთაშორისო სტანდარტის ISO/IEC 17024:2010 შესაბამისად.


text: 10.08.2020 / 16:35 "მავნებელთან ბრძოლაში საქართველოს წარმატებულ გამოცდილებას მსოფლიოს მრავალ წამყვან ქვეყანაში სამაგალითოდ აღიარებენ. სახელმწიფოს მიერ აზიური ფაროსანას საწინააღმდეგო ღონისძიებებმა, სხვა დაავადებების ლიკვიდაციასაც შეუწყო ხელი. ფერმერები ძალიან მადლიერები არიან, წელს 20/30 პროცენტით მეტი სიმინდია დათესილი", - განაცხადა გიორგი ხანიშვილმა


text: ცენტრალურ საარჩევნო კომისიაში ბლოკის `ბიძინა ივანიშვილი - ქართული ოცნება` დარეგისტრირების განაცხადი შევიდა. ექვსი პოლიტიკური პარტიის განაცხადი და წესდება საარჩევნო ადმინისტრაციაში `ქართული ოცნების` აღმასრულებელმა მდივანმა ნოდარ ხადურმა შეიტანა. საქართველოს პრემიერ-მინისტრი ვანო მერაბიშვილი ოზურგეთის რაიონში თხილის საექსპორტო ქარხანაში იმყოფებოდა. საწარმო 2008 წლიდან მოქმედებს, ის თანამედროვე დანადგარებით არის აღჭურვილი და საექსპორტოდ თხილის სხვადასხვა სახის პროდუქციას ამზადებს. აფხაზეთის ომში დაღუპულ გმირთა მემორიალი გვირგვინით შეამკეს მოძრაობა `დემოკრატიული საქართველოს` წევრებმა. ნინო ბურჯანაემ 20 წლის წინანდელი ტრაგიკული მოვლენები გაიხსენა და პატივი მიაგო დაღუპულთა ხსოვნას.


Commersant.ge | DIAGNOSIS - პრემიერა კინომსახიობთა თეატრში 24 და 25 თებერვალს, 20:00 საათზე, მიხეილ თუმანიშვილის კინომსახიობთა თეატრში სპექტაკლის - DIAGNOSIS პრემიერა გაიმართება. სპექტაკლი ახალგაზრდა რეჟისორის კახაბერ შარტავას სამაგისტრო ნამუშევარია. პიესა ნინო სადღობელაშვილმა შტეფან ცვაიგის „უცნობი ქალის წერილების“ მიხედვით დაწერა. ფსიქიატრიულ კლინიკაში სიყვარულის ეპიდემიას მკურნალობენ. თუმცა, მთავარი არა მკურნალობის მეთოდი, არამედ პიროვნული არჩევანია – რაზე თქვას უარი? საკუთარ თავზე თუ სიყვარულზე?! უკიდურეს სიღრმეებამდე გახსნილი ადამიანის სული ახალ თავსატეხებს სთავაზობს მაყურებელს. კეთილშობილური მიზნით დაწყებული მკურნალობის შედეგი კი მორიგი საიდუმლოა, რომელიც ყველამ საკუთარი სინდისით უნდა განიცადოს. ქრონომეტრაჟი 70 წუთი.


text: ბურჟუაზიის პროლეტარული ხიბლი ფესტივალი Theatertreffen ბერლინში: როგორ გავაკეთოთ ეკონომიკური კრიზისისგან მძაფრი, თანამედროვე და სოციალური თეატრი ვინ იცის, იქნებ ეკონომიკური კრიზისის ჟამს, სიახლისა თუ თვითგადარჩენის მიზნით, უხილავი არტ-რეფლექსები ამუშავდება, რაც კრიტიკოსებს (ძირითადად ისინი არჩევენ ბერლინის საფესტივალო პროგრამას), თეატრის მენეჯერებს თუ ფესტივალების დირექტორებს აიძულებთ, გარდასული დროისა თუ ავტორების მნიშვნელობა გადააფასონ, ხოლო საკუთრივ თეატრი სოციალურ-პოლიტიკურ ტრიბუნად გადააქციონ. ბერლინის საერთაშორისო, გერმანულენოვანი თეატრალური ფესტივალი 1964 წელს დაარსდა. ბრეხტი ცოცხალი აღარ იყო, ხოლო მისი პირმშო - "ბერლინერ ანსამბლი" საბჭოთა კავშირის მიერ ოკუპირებულ აღმოსავლურ ზონაში აღმოჩნდა. ორად გაყოფილი ქალაქის დრამა ყველგან აშკარად და ხილულად იგრძნობოდა. დაწყებული ნახევრად განადგურებული "ბერლინერ დომითა" და "პერგამონ მუზეუმით", დამთავრებული "ანჰალტერ ბანჰოფის" (ერთ-ერთი მნიშვნელოვანი რკინიგზის სადგური) ნანგრევებით, რომლის დიდების ნაშთი მხოლოდ ბერლინის მუზეუმებშია შემორჩენილი. ქალაქის დასავლეთი ნაწილი პრაქტიკულად თეატრალური შენობის გარეშე დარჩა, აღმოსავლეთი ბერლინი კი ერთგვარად განებივრებული აღმოჩნდა. "ბერლინერ ანსამბლის" გარდა, მაყურებელს შეეძლო ამოერჩია "დოიჩე თეატრი", "ჰებელთეატრი", "დოიჩე კამერშპილე", "ფოლკსბიუნე"... ამდენად, 60-იან წლებში, დასავლეთ ბერლინში აგებული "ფესტივალჰაუზი", სადაც ფესტივალის დირექციამ დაიდო ბინა, ერთგვარი ისტორიულ-კულტურული კომპენსაციაა. სწორედ იმ დროს გადაწყდა, რომ ფესტივალი მაყურებელს გერმანიის, შვეიცარიის და ავსტრიის საუკეთესო თეატრების დადგმებს შესთავაზებდა. ტრადიცია დღემდე უცვლელია: ყოველი წლის მაისში, მყუდრო "შაპერშტრასეზე" მდებარე გიგანტური დარბაზი სიახლის მომლოდინე თეატრალებით, ახალგაზრდა რეჟისორებით, ცნობილი მსახიობებით, აბეზარი ჟურნალისტებით და ლამის ყოვლისმცოდნე, სნობი პუბლიკით ივსება. პრეზიდენტ კენედის საკრალური შინაარსის პოლიტიკური ფრაზა - "მე ბერლინელი ვარ", გარკვეულ მნიშვნელობას დღემდე ინარჩუნებს. უბრალოდ, ფესტივალის გახსნაზე მიწვეულმა საფრანგეთის კულტურის ყოფილმა მინისტრმა ჟაკ ლანგმა, რომელიც ფრანსუა მიტერანის ხელისუფლების ჟამს ინოვაციური იდეებითა და რადიკალური მემარცხენე შეხედულებებით გამოირჩეოდა, აქცენტი ოდნავ შეცვალა: "მე ბერლინელი ვარ, მაგრამ ევროპელიც". ფრანგი ინტელექტუალის დაპატიჟება ფესტივალზე, ისევე როგორც მისი დახვეწილი, ცოტათი მგზნებარე და უფრო პუბლიცისტური "სპიჩი", ლამაზ, მაგრამ დიპლომატიურ ჟესტს უფრო ჰგავდა. ევროპული "კულტურული სივრცის" დასაპყრობად შემართული საფრანგეთი და გერმანია სინამდვილეში კონკურენტები უფრო არიან, ვიდრე პარტნიორები. არადა, ერთმანეთის გარეშე, ქედმაღალ და მყარ ბრიტანელებს წინააღმდეგობას მაინც ვერ გაუწევენ. ამდენად, კულტურა ორი დიდი ქვეყნისათვის საერთო იდეების თავშესაფარიცაა და კულტურულ-პოლიტიკური ალიანსიც... თუმცა, ეს უკვე აშკარა გეოპოლიტიკაა და არა საფესტივალო დისკურსი. ყოვლისგამძლე კლასიკოსების ნაცვლად, ფესტივალის ყურადღების ცენტრში თანამედროვე ავსტრიელი მწერლები და დრამატურგები აღმოჩნდნენ: ერთ დროს მივიწყებული და ამჟამად ევროპაში მოდური ოდონ ფონ ჰორვატი (სწორედ მისი პიესით "კაზიმირი და კაროლინა" გაიხსნა ფესტივალი), მინიმალიზმითა და დახვეწილი ირონიით ცნობილი პეტერ ჰანდკე (მისი მოთხრობის მიხედვით გრაცის თეატრმა წარმოადგინა სოციალური დრამა "დრო, როცა ერთმანეთის შესახებ არაფერი ვიცოდით") და სკანდალებით მდიდარი ელფრიდე იელინეკი (მისი პიესა "კომერსანტის კონტრაქტი", ჰამბურგის "ტალია თეატრის" ინტერპრეტაციით, ფესტივალის ფინალში ნამდვილ ანტიბურჟუაზიულ მანიფესტად იქცა). პროგრამის მრავალფეროვნებას ამტკიცებდა ვენის "ბურგთეატრში" დადგმული თეატრალური ექსპერიმენტი "ცხოვრება და დროება". რეჟისორების - კელი კუპერისა და პავოლ ლისკას ერთობლივი ნაღვაწი; ისევე, როგორც თანამედროვე ბრიტანელი დრამატურგის დენის კელის პიესა "ფული და სიყვარული", რომელიც შტეფან კიმიგმა ჰამბურგის "ტალია თეატრში" განახორციელა. ცნობილი იტალიელი კინორეჟისორის, ეტორე სკოლას სცენარის მიხედვით წარმოდგენილი სპექტაკლი "ბინძურები, ცუდები, ბოროტები" (კიოლნის "შაუშპილჰაუზი") მხოლოდ ადასტურებდა კარინ ბაიერის უსიტყვო რეჟისურის უპირატესობას. და მაინც, კრიტიკოსთა ყურადღების ცენტრში ორი გამორჩეული რეჟისორული ნამუშევარი მოექცა: სახელოვანი შვეიცარიელი რეჟისორის, კრისტოფ მარტალერის უცნაური სახელწოდების Reisenbutzbach (დამოუკიდებელი თეატრალური პროექტი, რომელიც ვენისა და ავინიონის თეატრალური ფესტივალების კოპროდუქციაა) და ბოლო დროს დრამატულ თუ საოპერო სცენებზე ერთობ წარმატებული ბელგიელი რეჟისორის ლუკ პერსევალის "აწ რაღასა იქმ, პატარა კაცო"? (ჰანს ფალადას ცნობილი რომანის ეპიკური ვერსია მიუნხენის თეატრში "კამერშპილე").


დარიჩინის რულეტები | Kulinaria.ge მთვარი რეცეპტები ნამცხვრები და ტორტები რულეტები იხილეთ რეცეპტი, გამოაცხვეთ დარიჩინის რულეტები და თავადაც გაგაოცებთ თქვენი კულინარიული შემოქმედება! 3⁄4 ჭიქა რძე 55 გრამი მარგარინი 3 1⁄4 ჭიქა ფქვილი 7 გრამი საფუარი 1⁄4 ჭიქა შაქარი 1⁄4 ჭიქა წყალი 1 ჭიქა ყავისფერი შაქარი 1 ს/კ დაფქული დარიჩინი 1⁄2 ჭიქა მარგარინი 1⁄2 ჭიქა ქიშმიში(სურვილისამებრ) პატარა ქვაბში ჩაასხით რძე და შეათბეთ საშუალო ცეცხლზე, სანამ ბუშტუკებს არ გაიკეთებს. ჩაუმატეთ მარგარინი ან კარაქი(ოთახის ტემპერატურის) და ურიეთ, სანამ არ გადნება. გადმოდგით ცეცხლიდან და აცალეთ, რომ შეგრილდეს. ამასობაში კი დიდი ზომის თასში ერთმანეთს კარგად შეურიეთ(გამოიყენეთ ხის კოვზი) 2 მთელი 1/4 ჭიქა ფქვილი, შაქარი, მარილი და მშრალი საფუარი. შემდეგ ჩაუმატეთ წყალი, კვერცხი, ნელთბილი რძის მასა და მოურიეთ. ჩაუმატეთ დარჩენილი ფქვილის ნახევარი, კარგად მოურიეთ; ჩაუმატეთ მეორე ნახევარი და კვლავ მოურიეთ. როგორც კი ცომი შეიკვრება, გადაიტანეთ ის ფქვილმოყრილ სამუშაო ზედაპირზე და ზილეთ ერთგვაროვანი მასის მიღებამდე, დაახლოებით 5 წუთის განმავლობაში. ბოლოს მოათავსეთ ცომი ჯამში, გადააფარეთ ნესტიანი ტილო და დაასვენეთ 10 წუთით. ამასობაში კი მცირე ზომის თასში კარგად გათქვიფეთ ყავისფერი შაქარი დარიჩინთან და დარბილებულ მარგარინთან/კარაქთან ერთად. თუ გამოსაცხობად მაფინების ფორმას იყენებთ, მაშინ ის დროა მაფინების 12-ჭიქიან ფორმას ცხიმი მოაცხოთ. გააბრტყელეთ ცომი 22×30სმ. ზომის ოთხკუთხედად და თანაბრად გადაანაწილეთ მასზე დარიჩინის მასა. სურვილისამებრ მოაფრქვიეთ ქიშმიშიც, ნიგოზიც. გადაახვიეთ რულეტი და თითით დააწექით ცომის კიდეებს, რომ მიეკრას. მჭრელი დანის გამოყენებით დაჭერით თანაბარი ზომის 12 ნაჭრად. ჰორიზონტალურად მოათავსეთ ისინი მაფინების ჭიქებში ან თუ საცხობ ლანარზე აცხობთ, მაშინ მჭიდროდ დაალაგეთ ერთმანეთთან. გადააფარეთ ნესტიანი ტილო და გააჩერეთ დაახლოებით 30 წუთით, სანამ მოცულობით არ გაორმაგდება. გააცხელეთ ღუმელი 190C გრადუსზე. დადეთ ფორმა საცხობ ლანგარზე(ასე ღუმელს დაიცავთ ნაწვეთებისგან) და აცხვეთ რულეტები 20 წუთის განმავლობაში, სანამ არ შეყავისფერდება. ამოიღეთ ფორმიდან და გემრიელად მიირთვით სანამ გაცივდება! საქონლის ხორცის კასეროლე ქათამი ისპანახითა და ფეტათი მარწყვის რულეტი ნაღების კრემით იხილეთ რეცეპტი, გამოაცხვეთ რულეტი და მიანიჭეთ საყვარელ ადამიანებს სიამოვნება! ეს არის გარგარის რულეტი ახალი გარგარითა და შავი შოკოლადის ფანტელით :) სრულიან ახალი გემო – ტრადიციულ რულეტს დამატებული გოგრა და მოხალული ნიგოზი. გემრიელი დესერტი, რომლის მომზადებასაც მარტივად შეძლებთ მხოლოდ ერთ საათში.


text: მარგარეტ მიდი მარგარეტ მიდი (ინგლ.: Margaret Mead; დ. 16 დეკემბერი, 1901, ფილადელფია - გ. 15 ნოემბერი, 1978, ნიუ-იორკი) — ამერიკელი კულტურის ანთროპოლოგი, 1960 და 1970-იანი წლების ამერიკის საზოგადო ცხოვრების მოვლენების კომენტატორი და აქტივისტი. ის იყო, როგორც თანამედროვე ამერიკულ და დასავლურ კულტურაში ზოგადად ანთროპოლოგიის პოპულარიზატორი, ასევე დამსახურებული აკადემიური ანთროპოლოგი. მისი რეპორტაჟები სამხრეთ ოკეანიისა და სამხრეთ-აღმოსავლეთ აზიის ტრადიციული კულტურების შეხედულებებზე სექსის მიმართ 1960-იანი წლების სექსუალური რევოლუციის ერთგვარი კატალიზატორი გახდა.[1] დაიბადა კუოკერის[საჭიროებს წყაროს მითითებას] ოჯახში, ფილადელფიაში. მამამისი უორტონის ბიზნესის სკოლის პროფესორი იყო, დედა კი — სოციოლოგი, რომელიც იტალიელ იმიგრანტებთან მუშაობდა. 1923 წელს ბაკალავრის ხარისხი მიიღო კოლუმბიის უნივერსიტეტში; 1924 წელს იქვე მაგისტრის დისერტაცია დაიცვა. 1925 წელს კვლევის მიზნით გამეგზავრა პოლინეზიაში, სამოაზე, სადაც ადგილობრივ საზოგადოებაში ბავშვთა და მოზარდთა სოციალიზაციის პროცესზე მნიშვნელოვანი მასალა შეაგროვა. 1926 წელს პოლინეზიიდან დაბრუნების შემდეგ ამერიკის ბუნების ისტორიის მუზეუმში (ნიუ-იორკი) კურატორად დაიწყო მუშაობა. 1929 წელს კი კოლუმბიის უნივერსიტეტში ფილოსოფიის დოქტორის ხარისხი მიენიჭა.


text: რონა-ალპები () — რეგიონი სამხრეთ-აღმოსავლეთ საფრანგეთში, ალპების დასავლეთ ნაწილში, კვეთს მდინარე რონა. შედგება 8 დეპარტამენტისაგან: ენი, არდეში, დრომი, ზემო სავოია, იზერი, ლუარა, რონა, სავოია. ფართობი — 43,7 ათასი კვ.კმ., მოსახლეობა — 5,3 მლნ. ქალაქები: ლიონი, გრენობლი, შამბერი, ანესი, სენტ-ეტიენი, ვალანსი. რონა-ალპები ეკონომიურად ერთ-ერთი ძლიერი რეგიონია. აქ არის მეღვინეობის ცნობილი ცენტრები შენა, ფლერი და ბუჟელე. საფრანგეთის რეგიონები


დუნაი დუნაი — არძაშე უგინძაში წყარმალუ ევრორსხუშ ტერიტორიას დო მაჟირა თელ ევროპას ვოლგაშ უკული. მუში 270 ნადუშე 34 ონიშე რე. მუჭოთ ევროპაშ არძაშე უშხუაში ოწყარმალუე მაგისტრალი, დუნაი დიდ როლს ლაჸაფენს ხარგეფიშ გინოზინდუას. დუნაის ეგაფილი რე მუდგაზმარენი შხუ ჰესი, მარა დუნაიშ ჰიდროპოტენციალიშ უდიდაში თია დიო ხოლო უგუმურინაფუ რე. წყარმალუშ ჯოხოდვალაშ ეტიმოლოგიაშე ჩინებული რე მუდგაზმარენი ვერსია. მაართა ვერსია მერსხუაფილი რე კელტურ ზიტყვაწკჷმა Danuvius, მუთ ჩქარ წყარმალუს შანენს (Danu - ჩქარი, vius - წყარი). შხვა ვერსიეფით წყარმალუშ ჯოხო მოურს ჯვეში სპარსული ზიტყვაშე — დუ ნა (მეურს თაქ). ოდუდე[რედაქტირაფა | წყუშ რედაქტირაფა] წყარმალუ ოდუდეს ეჭოფუნს გერმანიას, შვარცვალდიშ გვალაშე, ნოღა დონაუშინგენწკჷმა ხოლოს, ზუღაშ დონეშე 678 მეტრას.


text: როგორ ცხოვრობდნენ ირანელი ქალები 1979 წლის ისლამურ რევოლუციამდე LIFE 15 Mar. 2019, 11:05 ზუსტად ნახევარი საუკუნის წინ ირანელ ქალებს შეეძლოთ მოკლე კაბებისა და საცურაო კოსტიუმების ტარება, მათ არ ეკრძალებოდათ მამაკაცებთან თავისუფლად და ღიად საუბარი, განათლების მიღება. შეიძლება ვთქვათ, რომ ქვეყანა სწრაფად ვითარდებოდა. მაგრამ 1979 წლის ისლამური რევოლუციის შემდეგ ყველაფერი დრამატულად შეიცვალა. 1979 წლის 1 აპრილიდან ირანი ისლამურ რესპუბლიკად გამოცხადდა. ქვეყნის მმართველი აითოლა ხომეინი გახდა, შეუზღუდავი ძალაუფლებით. ქვეყანა დაუბრუნდა შარიათის ნორმებს, "ურწმუნოებისადმი" შეუწყალებლობასა და ჩადრს. ამ სტატიაში არ ვისაუბრებთ პოლიტიკაზე. მხოლოდ ფოტოებით გაჩვენებთ, იმას თუ რა მაღალი ხარისხი იყო თავისუფლების ირანში. 1969 წელს "ვოგიმ" აქ ფოტოგადაღებაც კი მოაწყო, რომელიც ირანელი ქალების ცხოვრებას და აქაურ მოდას მიეძღვნა. 1979 წლამდე გადაღებული ფოტოები გვიჩვენებს, თუ როგორი თამამები, ელეგანტურები და მოდურები იყვნენ ირანელი ქალები. როგორც ფოტოებიდან ჩანს, აქაური მოდა ევროპული სტილის გავლენას განიცდიდა და ჰარმონიულად ერწყმოდა აღმოსავლურ ტრადიციებს.. აღმოსავლეთისა და დასავლეთის შერწყმა კი განსაკუთრებულ, შთამბეჭდავ სტილს ქმნიდა. ქალები თამამად იქცეოდნენ მამაკაცების გვერდით და არანაირ სირთულეს არ წარმოადგენდა საცურაო კოსტიუმის ტარება.


ხშირად დასმული კითხვები: ხშირად დასმული კითხვები: საჭიროების შემთხვევაში, კი. თუ გაქვთ ტემპერატურა, ხველა, სუნთქვის გაძნელება, უნდა ისარგებლოთ სატელეფონო კონსულტაციით, ოჯახის ექიმის კონსულტაცია არის უფასო და დარეკვა 24 საათის განმავლობაშია შესაძლებელი. სამედიცინო დაწესებულებასთან გადაგამისამართებთ 112. ახალი კორონავირუსის (COVID-19) გადაცემა ძირითადად ხდება დაავადებულ ადამიანთან ახლო კონტაქტით, გადაეცემა წვეთოვანი გზით. ახალი კორონავირუსის (COVID-19) ამანათთან შეხებით გადადება არ დაფიქსირებულა. ახალი კორონავირუსის (COVID-19) გამო გაზრდილია მოთხოვნა პირბადეებზე, რამაც მსოფლიოში გამოიწვია დეფიციტისა და ფასის პრობლემა. მიმდინარეობს სამუშაოები, რომ აღნიშნული პრობლემა მოგვარდეს. სადიაგნოსტიკო ტესტი (ანალიზი) ტარდება, თუ ექიმის მიერ ინფექციის არსებობაზე გაჩნდება ეჭვი. ახალ კორონავირუსზე, სადიაგნოსტიკო კვლევები მათ შორის სპეციფიკური სრულად ფინანსდება სახელმწიფოს მიერ. ყველა მოქალაქე, რომელიც შემოდის ქვეყანაში, ვალდებულია იყოს იზოლაციაში. იზოლაციის წესი თანაბრად ვრცელდება საზღვარზე შემოსულ ყველა პირზე, განსაზღვრულია 14 დღით და გულისხმობს თავდაპირველ კარანტინს და შემდეგ შესაძლო თვითიზოლაციას. ყველა მოქალაქე, რომელიც შემოდის ქვეყანაში, ვალდებულია იყოს იზოლაციაში. იზოლაციის წესი თანაბრად ვრცელდება საზღვარზე შემოსულ ყველა პირზე, განსაზღვრულია 14 დღით და გულისხმობს თავდაპირველ კარანტინს და შემდეგ შესაძლო თვითიზოლაციას. მოქალაქე იქნება კარანტინში, თუ თვითიზოლაციაში - გადაწყდება მას შემდეგ, რაც ეპიდემიოლოგი შეამოწმებს მის ჯანმრთელობის მდგომარეობას, ასევე თუ პირის საცხოვრებელი ადგილი ეპიდემიოლოგის შეფასებით შეესაბამება თვითიზოლაციის მოთხოვნებს, პირი ინსტრუქციის გაცნობის შემდეგ იგზავნება სახლში, სადაც განხორციელდება მისი პერიოდული კონტროლი ეპიდემიოლოგის და შსს შესაბამისი დეპარტამენტის წარმომადგენლის მიერ,თვითიზოლაციის წესის დარღვევის შემთხვევაში გადაყვანა მოხდება იძულებით კარანტინში. თუ პირის საცხოვრებელი ადგილი ეპიდემიოლოგის შეფასებით არ შეესაბამება თვითიზოლაციის მოთხოვნებს,დარჩება საკარანტინო სივრცეში. რეკომენდაციები თვითიზოლაციაში მყოფი პირებისთვის ვრცლად იხილეთ ბმულზე: https://www.moh.gov.ge/uploads/files/2020/Failebi/Danarti_N11_korona.pdf თუ საკარანტინო ზონაში მოთავსებული პირი დასაქმებულია, ჯანდაცვის სამინისტრო უფლებამოსილია, ასეთ პირებზე, მოთხოვნის შემთხვევაში, გასცეს საავადმყოფოს ფურცლის ტოლფასი ცნობა. ამ ეტაპზე ახალი კორონავირუსის (COVID-19) გავრცელების მაღალი რისკის ქვეყნებია ჩინეთი, ირანი, იტალია, სამხრეთ კორეა, გერმანია, ესპანეთი, ავსტრია, საფრანგეთი, შვეიცარია, ნორვეგია, დანია, აშშ და დიდი ბრიტანეთი. ძირითადი რეკომენდაციებია: ხელების ხშირი დაბანა; სახეზე/ თვალში / პირზე ხელის შეხებისგან თავი არიდება; ჰიგიენის დაცვა; ხველისა და ცემინების ეტიკეტის დაცვა; ქუჩაში ცხოველებთან ახლო, დაუცველი კონტაქტისგან თავის შეკავება. - კორონავირუსის დადასტურებული შემთხვევა - 195 - მათ შორის გამოჯანმრთელებული - 39 - მათ შორის გარდაცვლილი- 2 - კარანტინის რეჟიმში - 4708 - სტაციონარში მეთვალყურეობის ქვეშ - 370 მონაცემები განახლდება ყოველდღიურად


text: ჩაათაი ულუსოის ანტინარკოტიკული კამპანია by Mariko on Sat May 07 2016, 13:41 2013 წლის ოპერაციის დროს დააკავეს ნარკოტიკების მომხმარებლები : ჩაათაი ულუსოი,გიზმ კარაჯა და იუსუფ აკგუნი. მალევე გაათავისუფლეს, მაგრამ გამოძიება გრძელდებოდა. ორი წლის განმავლობაში, გამოძიება ვერ მივიდა საბოლოო გადაწყვეტილებამდე არსებულ საქმეზე. როგორც ცნობილი ხდება, პროკურორმა მსახიობების 2 წლით თავისუფლების აღკვეთა მოითხოვა. შეგახსენებთ, ჩაათაიმ აღიარა,რომ ნარკოტიკებს მოიხმარდა,მაგრამ ის ფაქტი,რომ ნარკოტიკებს ავრცელებდა, მან უარყო. პ.ს. CMI თავის ჩარჩოებს არ სცდება. არ არის საჭირო ამ თემის ასე გამუქება, ალბათ კარგიც იყო თავის დროზე,რომ დაიჭირეს მსახიობები,სხვა შემთხვევაში ისინი ცხოვრებას გაინადგურებდნენ. იმასაც ამბობენ,რომ მსახიობებმა ბალახი მოწიეს.ეს ყველაფერი დაზუსტებული არ არის. ცხადია, სტატია ვიღაცის მიერ არის შეკვეთილი. "კოლინსის" ხელშეკრულებაში არის ერთი ასეთი პუნქტი: ჩაათაი ულუსოი ჯარიმას გადაიხდის,თუ კი ნარკოტიკების ამბავი პრესაში გაიჟღერებს. დღეს ჩაათაი ერთ-ერთი ყველაზე პოპულარული და მაღალანაზღაურებადი მსახიობია თურქეთში, მისი წარმატება უამრავი ადამიანის ეჭვის, შურის,ბედნიერებისა და იმედგაცრუების მიზეზია.


text: საკუთარი სახელი თაქთაქიშვილი შეიძლება აღნიშნავდეს ერთ-ერთ შემდეგ პიროვნებათაგანს: ელიზბარ თაქთაქიშვილი — ქართლის თავადი თამარ თაქთაქიშვილი — მომღერალი ოთარ თაქთაქიშვილი — კომპოზიტორი შალვა თაქთაქიშვილი — კომპოზიტორი თაქთაქიშვილები


text: საქართველო - აზერბაიჯანის საზღვარზე მომხდარი ინციდენტის შემდეგ, აზერბაიჯანელმა სამართალდამცავებმა კახის და ზაქათალის ქართული სექტორის სკოლებში ჩხრეკა ჩაატარეს. ჩხრეკის შედეგად უშიშროების თანამშრომლებმა 200-ზე მეტი ქართული სახელმძღვანელო ამოიღეს. ამის შესახებ კახეთის საინფორმაციო ცენტრის კორესპონდენტი იტყობინება კახის რაიონიდან. „ჩხრეკა სკოლებში დილის 11:00 საათზე დაიწყო. სკოლის დირექტორების თანდასწრებით საკლასო ოთახებში ჩამოიარეს და ქართული წიგნები ჩანთებიდან ამოიღეს. ჩხრეკის შემდეგ სკოლის დირექტორები უშიშროების განყოფილებაში დაიბარეს“, - იუწყება კახეთის საინფორმაციო ცენტრის კორესპონდენტი საინგილოდან. მისივე ცნობით, ის კახის რაიონის სოფელ კახინგილოს საშუალო სკოლის დირექციას დაუკავშირდა, სადაც ჩხრეკის ფაქტი უარყვეს. თუმცა, აზერბაიჯანელი სამართალდამცავების მიერ ბავშვებისთვის ქართული სახელმძღვანელოების ჩამორთმევა მოსწავლეების მშობლებმა დაადასტურეს. „ეს პირველი შემთხვევა არ არის. რამდენიმე დღის წინაც იყვნენ სკოლაში და მაშინ ქართულის წიგნი წაართვეს ჩემს ბავშვს. ეს წიგნები ისედაც ძლივს გადმოგვაქვს საზღვარზე, აზერბაიჯანელი მესაზღვრეები გვიშლიან და თუ ნახეს, გვართმევენ. ამაზე საქართველოს განათლების სამინისტროსაც მივაწოდეთ ინფორმაცია და აზერბაიჯანში საქართველოს საელჩოსაც, მაგრამ ყურადღება არავინ მოგვაქცია“, - აღნიშნა ერთ-ერთმა მშობელმა. საქართველოს განათლებისა და მეცნიერების სამინისტროს პრესასთან ურთიერთობის სამსახურის ხელმძღვანელმა ნინო პროტჟებსკაიამ კახეთის საინფორმაციო ცენტრს განუცხადა, რომ აზერბაიჯანელი სამართალდამცავების მიერ საინგილოს ქართულ სკოლებში ქართული სახელმძღვანელოების ამოღების შესახებ სამინისტროს ინფორმაცია არ აქვს. „საინგილოს ქართული სექტორის სკოლები საქართველოს განათლებისა და მეცნიერების სამინისტროს არ ექვემდებარება. ისინი ქართულ სახელმძღვანელოებს თავად იძენენ და თვითონვე გადააქვთ აზერბაიჯანში. ამ პროცესში ჩვენ ჩართულები არ ვართ“, - აღნიშნა პროტჟებსკაიამ. მისივე თქმით, სამინისტროს არც დღეს, დილით, ლაგოდეხთან, მომხდარი ფაქტის შესახებ აქვს ინფორმაცია. შეგახსენებთ, რომ დღეს, გამთენიისას, ზაქათალის რაიონის სოფელ ალიაბადის პირველი საშუალო სკოლის ქართული სექტორის დაწყებითი კლასების მასწავლებელს ელინათა საფაროვას, ლაგოდეხთან, საქართველო - აზერბაიჯანის საზღვარზე, აზერბაიჯანელმა მესაზღვრეებმა ქართული სახელმძღვანელოები ჩამოართვეს. როგორც საფაროვამ კახეთის საინფორმაციო ცენტრს განუცხადა, აზერბაიჯანელმა მესაზღვრეებმა მას მეორე კლასის ქართული სახელმძღვანელოები, მათემატიკის სახელმძღვანელოს 54 ეგზემპლარი და ქართული სამუშაო რვეულები წაართვეს. მისივე თქმით, აღნიშნული ქმედება მიმართულია ქართული სექტორების დახურვისკენ იმ საბაბით, რომ ქართულ ენაზე სახელმძღვანელოები არ არსებობს. ლაგოდეხთან მომხდარ ფაქტს საქართველოს პარლამენტის წევრი, ადამიანის უფლებათა დაცვისა და სამოქალაქო ინტეგრაციის კომიტეტის თავმჯდომარის მოადგილე დიმიტრი ლორთქიფანიძე გამოეხმაურა. დეპუტატი საქართველოს საგარეო საქმეთა სამინისტროსგან სასწრაფო რეაგირებას ითხოვს. საგარეო საქმეთა მინისტრის მოადგილემ დავით ჯალაღანიამ კი განაცხადა, რომ მომხდარის შესახებ სამინისტრო ინფორმაციას არ ფლობს. „აუცილებლად დავინტერესდებით ამ საკითხით, რადგან საქართველოს მოქალაქის უფლებების დაცვა ყველა სახელმწიფო სტრუქტურის, მათ შორის საგარეო საქმეთა სამინისტროს მოვალეობაა. ჩვენ შესაბამისი სტრუქტურები მოგვაწვდიან დამატებით ინფორმაციას და რეაგირებაც იქნება შესაბამისი“, - განაცხადა ჯალაღანიამ. ცნობისათვის, კახის და ზაქათალის რაიონებში მცხოვრები ჰერების უმრავლესობას საქართველოს მოქალაქეობა არ აქვს. სამინისტროს პრესასთან ურთიერთობის სამსახურში აღნიშნეს, რომ მათ ინფორმაცია არც საინგილოში ქართული სექტორის სკოლებში ჩატარებული ჩხრეკის შესახებ აქვთ.


text: ზაალ უდუმაშვილი : "ქართული ოცნება" დასრულებულია, ოპოზიციამ გამარჯვება მოიპოვა | ახალი ამბები ზაალ უდუმაშვილი : "ქართული ოცნება" დასრულებულია, ოპოზიციამ გამარჯვება მოიპოვა ავტ.: admin ოქტომბერი 31, 2020 20:33 (video) ქართული ოცნების მხარდამჭერი ამბობს, რომ საარჩევნო ყუთში 400 ბიულეტენი ჩაყარა "ქართული ოცნება" დასრულებულია, ოპოზიციამ მოიპოვა გამარჯვება, – ამის შესახებ განცხადება "ნაციონალური მოძრაობის" ერთ-ერთმა ლიდერმა ზაალ უდუმაშვილმა ეგზიტპოლების საშუალებით გამოვლენილი პირველადი შედეგების გაცნობის შემდეგ პარლამენტის შენობის წინ განაცხადა. ადგილზე მობილიზებულია სამართალდამცავი უწყების წარმომადგენლები. როგორც პარტიის ლიდერებმა განაცხადეს, დღეს "ქართულ ოცნებას" დაემშვიდობებიან. "ნაციონალური მოძრაობის" მხარდასაჭერი აქცია 20:00 საათზე დაიწყო.


text: ვარ 69 წლი. პირველად,ანაფილაქსიური შოკი მქონდა 2018 წლის 5 იანვარს,როცა ანალგინი და პარაცეტამოლი მივიღე და დავაყოლე ერთი ყლუპი ლიქიორი,რადგან თავი მტკიოდა,მაციებდა და ვიფიქრე უცებ გავთბებიმეთქი. მეორე,2020-ში,როცა სახსრები მტკიოდა და ექიმის რეკომენდაციით,ბლოკიუმ 12-ის ერთი კაფსულა მივიღე. რომელი ვაქცინა უნდა გავიკეთო?!


text: ძუძუს კიბოს დამიზნებითი თერაპიის ხელმისაწვდომობის მხარდამჭერი საინფორმაციო კამპანიის ფარგლებში ქეთი კავალსკის ფოტოების გამოფენა გაიმართება დღეს ისინი ძუძუს კიბოს დასამარცხებლად იბრძვიან! 13 მარტს, 18:00 საათზე საკრებულოს დარბაზში ძუძუს კიბოს დამიზნებითი თერაპიის ხელმისაწვდომობის მხარდამჭერი საინფორმაციო კამპანიის "სამიზნე სისცოცხლისთვის" ფარგლებში ქეთი კავალსკის ფოტოებისგამოფენა გაიმართება. ღონისძიების ორგანიზატორია კოალიცია "ევროპა დონა საქართველო". გამოფენაზე წარმოდგენილი იქნება იმ ქალბატონების ფოტოები - დღეს ისინი ძუძუს კიბოს დასამარცხებლად იბრძვიან! ღონისძიების მიზანია საზოგადოების ინფორმირება ძუძუს კიბოს დამიზნებითი თერაპიის ეფექტურობისა და მისი ხელმისაწვდომობის გაზრდის მხარდამჭერი კამპანიის შესახებ. ღონისძიებას დაესწრებიან "ევროპა დონა საქართველოს" წარმომადგენლები, ექიმი-ონკოლოგები, დარგის სპეციალისტები, პაციენტები, სამთავრობო და არასამთავრობო ორგანიზაციების წარმომადგენლები და სხვა. ღონისძიების მსვლელობისას მოხდება "ძუძუს კიბოს დამიზნებითი თერაპიის ხელმისაწვდომობის მხარდამჭერ პეტიციაზე" ხელმოწერების შეგროვება, რომელზეც ხელის მოწერა ნებისმიერ მსურველს შეეძლება. ღონისძიების მხარდამჭერია თბილისის საკრებულო, რომელმაც უსასყიდლოდ დაუთმო დარბაზი გამოფენას. შეგახსენებთ, რომ ძუძუს კიბოს დამიზნებითი თერაპიის ხელმისაწვდომობის საინფორმაციო კამპანია 4 თებერვალს, კიბოს წინააღმდეგ ბრძოლის საერთაშორისო დღეს დაიწყო. ამავე დღეს შემუშვდა კამპანიის მხარდამჭერი პეტიცია და დაიწყო ხელმოწერების შეგროვება. კამპანიის მიზანია გაზარდოს საზოგადოების და სამთავრობო სტრუქტურების ინფორმირება ძუძუს კიბოს დამიზნებითი თერაპიის ეფექტურობისა და მისი ხელმისაწვდომობის გაზრდის აუცილებლობის შესახებ. ძუძუს კიბო ქალებში სიმსივნეებს შორის გავრცელების მიხედვით პირველ ადგილზეა მსოფლიოში. ყოველწლიურად 1 000 000 ახალიშემთხვევა დიაგნოსტირდება და 900 000 ქალი იღუპება ამ დაავადებით. რვიდან ერთი ქალი ავადდება ძუძუს კიბოთი მისი სიცოცხლისგანმავლობაში. ქალებში კიბოთი გამოწვეული სიკვდილობის თვალსაზრისით ძუძუს კიბო პირველ ადგილზეა მსოფლიოში. არსებობს ძუძუსკიბოს სხვადასხვა ტიპი. ქალებმა არ უნდა დაკარგონ ძვირფასი დრო და სიცოცხლე იმის გამო, რომ სრულფასოვნად ვერ იტარებენ საჭირომკურნალობას ფინანსების არარსებობის გამო. საქართველოში ყოველწლიურად, ძუძუს კიბოს 1200-ზე მეტი ახალი შემთხვევა ფიქსირდება და ამ სენისგან წელიწადში 800-ზე მეტი ქალი იღუპება. ეს არის 800 ოჯახის ტრაგედია და სამწუხაროდ ეს რიცხვი ყოველწლიურად იმატებს. უკანასკნელი 50 წლის განმავლობაში ახალმა აღმოჩენებმა და ინოვაციებმა გააღრმავა ცოდნა კიბოს შესახებ. მნიშვნელოვანი პროგრესი იქნამიღწეული დიაგნოსტიკის, სკრინინგის, ქირურგიის, რადიოთერაპიის, ქიმიოთერაპიის, კომბინაციური და დამიზნებითი ანუ თარგეთული თერაპიის თვალსაზრისით. დამიზნებითი თერაპიის დროს პრეპარატი უშუალოდ მიმართულია და აინჰიბირებს სიმსივნურ უჯრედში მიმდინარე პროცესს, რომელიცწამყვანი ფაქტორია ცალკეული სიმსივნეების განვითარებასა და ზრდაში. აქედან წარმოიშვა მისი სახელწოდებაც - "დამიზნებითი თერაპია". რადგან დამიზნებითი თერაპია სპეციფიურად მიმართულია კიბოს უჯრედებზე, ის ძალზე ეფექტურია, ნაკლებ ზიანს აყენებს ნორმალურუჯრედებს და გააჩნია ნაკლები გვერდითი მოვლენები სტანდარტულ ქიმიოთერაპიასთან შედარებით. საქართველოში დამიზნებითი თერაპია არარის ხელმისაწვდომი პაციენტთა უმრავლესობისთვის. "ევროპა დონა ჯორჯია" 2006 წელს შეუერთდა ქალაქ მილანში 20 წლის წინ დაარსებულ ევროპულ კოალიციას "EUROPA DONNA", რომლის ძირითად მიზანს ძუძუს კიბოს წინააღმდეგ ბრძოლა წარმოადგენს. ჩვენი ორგანიზაცია დაარსების დღიდან იღწვის აღნიშნული სენით დაავადებული ქალბატონების გადასარჩენად. "ევროპა დონა საქართველოს" წევრები როგორც ევროპული კოალიცია "EUROPA DONNA"-ს მიერ სერტიფიცირებული ადვოკატები, ასევე ამ სენისაგან განკურნებული ქალბატონები არიან. მათი ერთ-ერთი უმთავრესი მისიაა, როგორც ძუძუს კიბოთი დაავადებული პაციენტების დახმარება, ასევე შესაბამისი განათლების გავრცელება ქართველ ქალბატონებში, რათა დროულად მოხდეს დაავადების პრევენცია.


აღნიშნული სისტემა ბევრ სამინისტროში უკვე დაინერგა. ქუთაისისა და ბათუმის მერიაში სისტემა ჯერ სატესტო რეჯიმშია გაშვებული.


ცოტამ თუ იცის, როგორ გამოიყურებოდა კარლ ლაგერფელდი ახალგაზრდობაში (9 ფოტო) 29 სექტემბერი 22:00, 2017 წელი Chanel-ის და Fendi-ის კრეატიული დირექტორი; მოდის სამყაროში ოდიოზური, მაგრამ საკვანძო ფიგურა; მაღალი, გამხდარი მოხუცებული, ედი სლიმანის უნაკლო კოსტიუმსა და დიდ მუქ სათვალეში - დღეს სწორედ ასეთ კარლს იცნობს საზოგადოება... ამჟამად კარლ ლაგერფელდი 84 წლის არის, თუმცა მის დაბადების თარიღთან დაკავშირებით ბევრი გაურკვევლობა არსებობს. თავად მუდამ 1939 წელს ასახელებს და უხარია, რომ მთელ მსოფლიოს ასულელებს. აი, ახალგაზრდობაში კი სულ სხვანაირად გამოიყურებოდა. წარმოშობით გერმანელია და მისი ცივი მომხიბვლელობაც ამით აიხსნება. 2002 წელს ლაგერფელდმა წონაში საგრძნობლად დაიკლო, რადგან, როგორც თავად აღიარა, ედი სლიმანის ძვირად ღირებული კოსტიუმები ეტარებინა.


text: "კაცობრიობას სამი მშვიდი წელიწადი დარჩა" - შვეიცარელი კლიმატოლოგი მოსალოდნელ საფრთხეებზე საუბრობს 2 სექტემბერი. 2017. 20:39 ციურიხის ატმოსფერული და კლიმატური მეცნიერების ინსტიტუტის პროფესორი დედამიწის კლიმატის ფიზიკის დარგში, შვეიცარიელი რენო კნუტი ამტკიცებს, რომ კაცობრიობას 3 მშვიდი წელი დარჩა. მეცნიერმა მსოფლიოში სახელი კლიმატურ მოდელებთან დაკავშირებით გაკეთებული კვლევებით გაითქვა. ის კლიმატის ცვლილებების საკითხებში მთავრობათაშორის ექსპერტთა ჯგუფის ერთ-ერთი მთავარი წევრი იყო. მსოფლიოს წამყვან სინოპტიკოსებთან ერთობლივად კნუტმა 2017 წლიდან მოსალოდნელ კლიმატურ კატასტროფაზე დახურული ანგარიში მოამზადა, რომელიც ყველა ქვეყნის მთავრობას გადაეგზავნა. ინტერნეტგამოცემა cenznet.com რეტო კნუტის ინტერვიუს ამონარიდებს ავრცელებს, რომელიც გავლენიან შვეიცარულ გაზეთში Tribune de Geneve-ში გამოქვეყნდა. - მსოფლიოს წამყვან სინოპტიკოსებთან და კლიმატოლოგებთან ერთად გასულ წელს სენსაციური ანგარიში მოამზადეთ. რატომ არის ეს დოკუმენტი ფართო მასებისთვის დახურული? რა არის მასში ასეთი საიდუმლო? - ეს არ იყო ჩვენი გადაწყვეტილება. სამწუხაროდ... მე, ისევე როგორც ჩემი კოლეგების უმრავლესობას მთელი მსოფლიოდან, მიგვაჩნია, რომ ადამიანებმა სიმართლე უნდა იცოდნენ. როგორიც არ უნდა იყოს ის. მაგრამ... თქვენ ხომ გესმით, რომ იმ ადამიანებს, რომლებიც სათავეში არიან, ყველასა და ყველაფერზე საკუთარი შეხედულებები და გეგმები აქვთ და თავისი საზომით საზღვრავენ იმ სიმართლეს, რომელიც ადამიანებს უნდა უთხრან. ეს ცხოვრების ყველა ასპექტს შეეხება. რა თქმა უნდა, ძალიან უცნაურია მათი დამოკიდებულება ამ საკითხისადმი. მე ეს დიდ სიბრიყვედ მიმაჩნია. მათ ჰგონიათ, რომ ბუნებაზე მაღლა დგანან და ყველაფრის კონტროლი და რეგულირება შეუძლიათ. ფიქრობენ, რომ რჩეულები გადაიტანენ ამ პროცესებს. მაგრამ, ეს ასე არ არის. ის, რაც უკვე დაიწყო, ყველას და ყველა ქვეყანას შეეხება! მაგრამ, მათ ამის გაგებაც არ სურთ. ხელისუფალთ ან პანიკის ეშინიათ, ან იმის, რომ მოსახლეობა მათგან რეაგირებას მოითხოვს იმ კატასტროფულ პროცესებზე, რომლებიც უკვე დაწყებულია და თავის თავზეც გამოსცადა რამდენიმე ქვეყანამ ბოლო თვეების განმავლობაში. კიდევ ერთხელ ვიმეორებ - ჩვენი ანგარიშის გასაიდუმლოება "ზემოდან" მოხდა. - იმის თქმა გინდათ, რომ კაცობრიობას რამე ემუქრება? - ემუქრება? არა - ეს უკვე დაიწყო! და ამის შეჩერება შეუძლებელია! შეხედეთ, როგორი ამინდია მიმდინარე წელს. ყველა ქვეყანაში... ამის შესახებ ჩვენ გასული წლის ბოლოს მომზადებულ ანგარიშშიც ვაფრთხილებდით. ამინდის მხრივ მომავალი პროცესები ჩვენს მოდელთან 80%-იან თანხვედრაშია. მაშინებს ეს ყველაფერი. ჩვენი ანგარიში რომ არ გაესაიდუმლოებინათ ფარფო მასებისა და იმ მთავრობებისათვის, რომელთა ქვეყნებში უკვე იხოცება ხალხი, მოემზადებოდნენ მაინც ამ კატაკლიზმებისთვის. ეს საშინელებაა. - უფრო დეტალურად თუ შეიძლება. იქნებ რამდენიმე ფაქტიც დაასახელოთ. რეტო კნუტმა ჟურნალისტ ფურცელი გაუწოდა, რომელზეც მონაცემთა მოდელირება იყო ამობეჭდილი. დოკუმენტი ვიზირებულია 2016 წლის 24 დეკემბრით. - ეს თქვენ მაგალითისთვის, რაც მაშინ 2017 წლის ივნისისთვის მოვამზადეთ: ამინდის ექსტრაორდინალური მოვლენების პროგნოზი 2017 წლის ივნისისთვის: ურუგვაი - წყალდიდობა (ახდა); სამხრეთ აფრიკის რესპუბლიკა - წყალდიდობა (ახდა, ათობის მსხვერპლი); თურქეთი - ანომალიური წვიმა და სეტყვა (ახდა); ჩინეთი - ანომალიური წვიმების გამო წყალდიდობები (ახდა, 5000-ზე მეტი ადამიანი დაზარალდა); ტაჯიკეთი - ანომალიური წვიმა და სეტყვა (ახდა); ახალი ზელანდია - ანომალიური წვიმების შედეგად წყალდიდობები (არ ახდა); ბანგლადეში - ანომალიური წვიმა (ახდა, მსხვერპლი - 145 ადამიანი); რუსეთი - ანომალიური წვიმა, ყინვა, სმერჩი, ტორნადო, შტორმები, ქარიშხლები, წყალდიდობა, თოვლი, სეტყვა (ყველაფერი ახდა). - შთამბეჭდავია... და რას უნდა ველოდოთ? - რას ველოდოთ? მშვიდი ცხოვრებისთვის თქვენ სამი წელი დაგრჩათ. თქვენ ხომ შვეიცარიაში ცხოვრობთ? თქვენ რომ ამერიკაში, ჩინეთში, ინდოეთში, ან რუსეთში ცხოვრობდეთ, ეს სამი წელიც არ გექნებოდათ. იზრუნეთ ახლობლებზე, ნუ იფიქრებთ ძვირფასი მანქანის შეძენასა და კარიერულ წინსვლაზე. იმაზე იზრუნეთ, როგორ შეინარჩუნოთ თქვენი და ახლობლების სიცოცხლე.


pancho 100 wlis shemdeg Lyrics ასი წლის შემდეგ ისევ ქალაქში ზამთრი მოვა, ასი წლის შემდეგ ისევ დაიწყებს ფანტელი თოვას, ასე წლის შემდეგ, ისევ გეჯდები მღერვალედ გვერდზე, ასე წლის შემდეგ, ისევ გაკოცებ მხურვალედ ხელზე, მე ისევ მიყვარხარ როგორც უწინ და ისევ მაკვირვებს შენი ცრემლები მე ისევ გნახე ქუჩაში გუშინ და ავიფარე სახელზე ხელი, ასი წლის შემდეგ ისევ ვიჯდებით მე და შენ ბაღში, ასი წლის შემდეგ ისევ ვიჩხუბებთ შენ წახვალ სახლში, ასი წლის შემდეგ, გზას გამინათებს მე შებსკენ მთვარე ასი წლის შემდეგ, როცა გამიღებ პატარავ კარებს მე გეტყვი, მე ისევ მიყვარხარ როგორც უწინ და ისევ მაკვირვებს შენი ცრემლები, მე ისევ გნახე ქუჩაში გუშინ და ავიფარე სახელზე ხელი, ასი წლის შემდეგ ალბათ ვიქნებით ასოცდაათის ასი წლის შემდეგ მოგვენატრება ჩვენ ოცდაათი, ასი წლის შემდეგ მაინც ვიჯდებით ბებრები ერთად, ასი წლის შემდეგ როცა ვიქნებით ჩვენ ახლოს ღმერთთან, მე გეტყვი მე ისევ მიყვარხარ როგორც უწინ და ისევ მაკვირვებს შენი ცრემები, მე ისევ გნახაე ქუჩაში გუშინ და ავიფარე სახეზე ხელი, ასი წლის შემდეგ ისევ ზამთარი ქალაქში მოვა, ასი წლის შემდეგ ისევ დაიწყებს ფანტელი თოვას და ალბათ დათოვლილ ბაღში ისევ ვიჯდებით ბებრები ერთად, მაგრამ ეს ყველაფერი ასი წლის შემდეგ, ასი წლის შემდეგ. See also: JustSomeLyrics 116 116.96 Diego Dibos Fémina Lyrics Mord Opus III Lyrics